title: Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajru # Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta’ l-ajru

text:
Avviż Legali Importanti

|

52005PC0393(01)

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajru  /* KUMM/2005/0393 finali */

	[pic] | KUMMISSJONI TAL-KOMUNITAJIET EWROPEJ |Brussel 26.8.2005KUMM(2005) 393 finali2005/0161 (CNS)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajruProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta’ l-ajru(preżentati mill-Kummissjoni)MEMORANDUM TA’ SPJEGAZZJONIIr-relazzjonijiet internazzjonali fil-qasam tat-trasport bl-ajru bejn l-Istati Membri u l-pajjiżi terzi kienu sa llum immexxija minn ftehimiet bilaterali tas-servizzi ta' l-ajru, l-Annessi tagħhom u arranġamenti oħra relatati, kemm bilaterali kif ukoll multilaterali.Wara d-deċiżjonijiet tal-Qorti tal-Ġustizzja tal-Komunitajiet Ewropej fil-kawżi C-466/98, C-467/98, C-468/98, C-471/98, C-472/98, C-475/98 u C-476/98 il-Komunità għandha l-kompetenza esklussiva f'dak li għandu x'jaqsam ma' aspetti varji tal-politika dwar l-affarijiet barranin fil-qasam ta' l-avjazzjoni. Il-Qorti tal-Ġustizzja ċċarat ukoll id-dritt tal-kumpaniji ta' l-ajru tal-Komunità li jgawdu mid-dritt li jistabbilixxu ruħhom fil-Komunità, inkluż id-dritt għal aċċess mhux diskriminatorju għas-suq.Il-klawżoli ta’ deżinjazzjoni tradizzjonali fi ftehimiet bilaterali tas-servizzi ta' l-ajru ta' l-Istati Membri jiksru l-liġi Komunitarja. Jagħtu l-lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' kumpanija ta' l-ajru li kienet ġiet iddeżinjata minn Stat Membru iżda li mhijiex sostanzjalment fil-proprjetà tiegħu jew ikkontrollata effettivament minn dan l-Istat Membru jew miċ-ċittadini tiegħu. Instab li dan jikkostitwixxi diskriminazzjoni fil-konfront tal-kumpaniji ta' l-ajru li, filwaqt li jkunu stabbiliti fit-territorju ta' Stat Membru, ikunu proprjetà ta' ċittadini ta' Stat Membru ieħor u jkunu kkontrollati minnhom. Dan imur kontra l-Artikolu 43 tat-Trattat li jiggarantixxi liċ-ċittadini ta' l-Istati Membri li eżerċitaw id-dritt tagħhom li jistabbilixxu ruħhom b'mod ħieles, l-istess trattament fl-Istat Membru li jilqagħhom bħal dak mogħti liċ-ċittadini ta' dak l-Istat Membru.Wara d-deċiżjonijiet tal-Qorti tal-Ġustizzja, il-Kunsill awtorizza lill-Kummissjoni f'Ġunju ta' l-2003 biex tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fil-ftehimiet bilaterali eżistenti bi ftehim Komunitarju[1].Fi qbil mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju, il-Kummissjoni nnegozjat ftehim mar-Renju tal-Marokk li jieħu post ċerti dispożizzjonijiet fil-ftehimiet bilaterali tas-servizzi ta' l-ajru eżistenti bejn l-Istati Membri u r-Renju tal-Marokk. L-Artikolu 2 tal-Ftehim jibdel il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lill-kumpaniji ta' l-ajru tal-Komunità li jibbenefikaw mid-dritt ta' stabbiliment. L-Artikoli 4 u 5 tal-Ftehim fihom żewġ tipi ta' klawżoli li jikkonċernaw kwistjonijiet tal-kompetenza Komunitarja. L-Artikolu 4 jitratta t-tassazzjoni tal-fjuwil għall-avjazzjoni, kwistjoni li ġiet armonizzata mid-Direttiva tal-Kunsill 2003/96/KE li tirristruttura l-qafas Komunitarju għat-tassazzjoni tal-prodotti ta' l-enerġija u l-elettriku, partikolarment il-paragrafu 2 ta’ l-Artikolu 14 tiegħu. L-Artikolu 5 (Tariffi) isolvi kunflitti bejn ftehimiet bilaterali tas-servizzi ta' l-ajru eżistenti u r-Regolament tal-Kunsill Nru2409/92 dwar tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi milli jkollhom pożizzjoni dominanti fil-qasam tal-prezzijiet tas-servizzi ta' l-ajru għall-ġarr magħmula kollha kemm huma fil-Komunità.Il-Kunsill huwa mitlub japprova d-deċiżjonijiet dwar l-iffirmar u l-applikazzjoni provviżorja u dwar il-konklużjoni tal-ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajru u jinnomina l-persuna jew il-persuni bis-setgħa li tiffirma/jiffirmaw il-ftehim f'isem il-Komunità.Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajruIL-KUNSILL TA’ L-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 80 (2) (a), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,wara li kkunsidra l-proposta mill-Kummissjoni[2],Billi:(1) Il-Kunsill awtorizza lill-Kummissjoni fil-5 ta' Ġunju ta' l-2003 tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mar-Renju tal-Marokk dwar ċerti aspetti tas-servizzi ta' l-ajru fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Suġġett għall-konklużjoni possibbli tiegħu f'data aktar 'il quddiem, il-ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu uniku1. Suġġett għall-konklużjoni tiegħu f'data aktar 'il quddiem, il-President tal-Kunsill b'dan qed jiġi awtorizzat jinnomina l-persuna jew il-persuni bis-setgħa li tiffirma/jiffirmaw f'isem il-Komunità l-ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta' l-ajru.2. Sakemm jidħol fis-seħħ, il-Ftehim ser ikun applikat b'mod provviżorju mill-ewwel jum ta' l-ewwel xahar wara d-data li fiha l-partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan. Il-President tal-Kunsill huwa b'dan awtorizzat jagħmel in-notifika prevista fl-Artikolu 8(2) tal-Ftehim.3. It-test tal-ftehim huwa anness ma' din id-Deċiżjoni.Magħmula fi Brussell, […]Għall-KunsillIl-President2005/0161 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi ta’ l-ajruIL-KUNSILL TA’ L-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,wara li kkunsidra l-proposta mill-Kummissjoni[3],wara li kkunsidra l-opinjoni tal-Parlament Ewropew[4],Billi:(1) Il-Kunsill awtorizza lill-Kummissjoni fil-5 ta' Ġunju ta' l-2003 tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mar-Renju tal-Marokk dwar ċerti aspetti tas-servizzi ta' l-ajru fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Dan il-Ftehim ġie ffirmat f’isem il-Komunità nhar [...] suġġett għall-konklużjoni possibbli tiegħu f'data aktar ‘il quddiem, bi qbil mad-Deċiżjoni tal-Kunsill .../ .../KE ta’ [...][5].(4) Il-Ftehim għandu jiġi approvat,IDDEĊIEDA KIF ĠEJ:Artikolu 11. Il-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru huwa approvat f’isem il-Komunità.2. It-test tal-ftehim huwa anness ma' din id-Deċiżjoni.Artikolu 2Il-President tal-Kunsill huwa awtorizzat li jinnomina l-persuna li għandha s-setgħa tagħmel in-notifika prevista fl-Artikolu 8, paragrafu 1, tal-Ftehim.Magħmula fi Brussell, [...]Għall-KunsillIl-PresidentANNESSFTEHIMbejn il-Komunità u r-Renju tal-Marokkdwar ċerti aspetti tas-servizzi ta’ l-ajruIL-KOMUNITÀ EWROPEAminn naħa waħda, uIR-RENJU TAL-MAROKKmin-naħa l-oħra(minn hawn 'il quddiem 'il-Partijiet')INNUTAW li ġew konklużi ftehimiet bilaterali dwar is-servizzi ta’ l-ajru bejn bosta Stati Membri tal-Komunità Ewropea u r-Renju tal-Marokk li fihom dispożizzjonijiet li jmorru kontra l-liġi Komunitarja,INNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet bilaterali dwar is-servizzi ta’ l-ajru bejn l-Istati Membri tal-Komunità Ewropea u pajjiżi terzi,INNUTAW li, taħt il-liġi tal-Komunità Ewropea, kumpaniji ta' l-ajru tal-Komunità stabbiliti fi Stat Membru għandhom id-dritt għal aċċess mhux diskriminatorju għal rotot ta' l-ajru bejn l-Istati Membri tal-Komunità Ewropea u pajjiżi terzi,WARA LI KKUNSIDRAW il-ftehimiet bejn il-Komunità Ewropea u ċerti pajjiżi terzi li jipprovdu l-possibbiltà liċ-ċittadini ta' dawn il-pajjiżi terzi li jiksbu sehem f'kumpaniji ta' l-ajru liċenzjati bi qbil mal-liġi tal-Komunità Ewropea,GĦARFU li ċerti dispożizzjonijiet ta’ ftehimiet bilaterali għas-servizzi ta’ l-ajru konklużi bejn Stati Membri tal-Komunità Ewropea u r-Renju tal-Marokk, li jiksru l-liġi Komunitarja Ewropea, iridu jinġiebu f’konformità sħiħa ma' din ta’ l-aħħar sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u r-Renju tal-Marokk u biex tiġi ppreservata it-tkomplija ta’ servizzi bħal dawn,FILWAQT LI JINNUTAW li mhuwiex għan tal-Komunità Ewropea, bħala parti minn dawn in-negozjati, li żżid il-volum totali tat-traffiku bl-ajru bejn il-Komunità Ewropea u r-Renju tal-Marokk, li jiġi affettwat il-bilanċ bejn it-trasportaturi ta’ l-ajru Komunitarji u t-trasportaturi ta’ l-ajru tar-Renju tal-Marokk, jew li tinnegozja emendi bilaterali għad-dispożizzjonijiet ta’ ftehimiet bilaterali dwar is-servizzi ta’ l-ajru fir-rigward tad-drittijiet tat-traffiku.QABLU KIF ĠEJ:Artikolu 1 Dispożizzjonijiet Ġenerali1. Għall-għanjiet ta' dan il-Ftehim, “Stati Membri” tfisser Stati Membri tal-Komunità Ewropea.2. Referenzi f'kull ftehim elenkat fl-Anness 1 liċ-ċittadini ta' l-Istat Membru li huwa parti tal-ftehim jinftiehmu bħala li qed jirreferu għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness 1 lill-kumpaniji ta' l-ajru jew linji ta' l-ajru ta' l-Istat Membru li huwa parti tal-ftehim ser jinftiehmu bħala li qed jirreferu għall-kumpaniji ta' l-ajru jew linji ta' l-ajru ddeżinjati mill-Istat Membru.Artikolu 2 Deżinjazzjoni minn Stat Membru1. Id-dispożizzjonijiet fil-paragrafi 2 u 3 ta' dan l-Artikolu għandhom jissostitwixxu d-dispożizzjonijiet korrispondenti fl-artikoli elenkati fl-Anness 2, punti (a) u (b) rispettivament, f’dak li għandu x’jaqsam mad-deżinjazzjoni ta' kumpanija ta' l-ajru mill-Istat Membru kkonċernat, l-awtorizzazzjonijiet u l-permessi mogħtija lilu mir-Renju tal-Marokk, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpanija ta' l-ajru, rispettivament.2. Malli jirċievi deżinjazzjoni mingħand Stat Membru, ir-Renju tal-Marokk jagħti l-awtorizzazzjonijiet u l-permessi xierqa bl-anqas dewmien proċedurali, ipprovdut li:i. il-kumpanija ta' l-ajru tkun stabbilita fit-territorju ta' l-Istat Membru li ddeżinja taħt it-Trattat li jistabbilixxi l-Komunità Ewropea u li għandu Liċenzja Operattiva valida fi qbil mal-liġi Komunitarja Ewropea;ii. ikun eżerċitat u miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ tal-Ċertifikat Operattiv ta' l-Ajru tiegħu u l-awtorità aeronawtika rilevanti tkun identifikata biċ-ċar fid-deżinjazzjoni; kif ukoll liiii. il-kumpanija ta' l-ajru tkun proprjetà, u ser tkompli tkun proprjetà, diretta jew permezz ta' l-akbar sehem azzjonarju, ta’ l-Istati Membri u/jew taċ-ċittadini ta' l-Istati Membri, jew ta' stati oħra elenkati fl-Anness 3 u/jew taċ-ċittadini ta' tali stati oħra, u tkun il-ħin kollu effettivament ikkontrollata minn dawn l-istati u/jew ċittadini.3. Ir-Renju tal-Marokk jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ kumpanija ta’ l-ajru ddeżinjata minn Stat Membru jekk:i. il-kumpanija ta' l-ajru ma tkunx stabbilita fit-territorju ta' l-Istat Membru ddeżinjat taħt it-Trattat li jistabbilixxi l-Komunità Ewropea jew ma jkollhiex Liċenzja Operattiva valida fi qbil mal-liġi Komunitarja Ewropea; jewii. ma jkunx eżerċitat jew miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tagħha, jew l-awtorità aeronawtika relevanti ma tkunx identifikata biċ-ċar fid-deżinjazzjoni; jewiii. il-kumpanija ta' l-ajru ma tkunx proprjetà u ikkontrollata effettivament, direttament jew permezz ta' l-akbar sehem azzjonarju, mill-Istati Membri u/jew miċ-ċittadini ta' l-Istati Membri, jew minn stati oħra elenkati fl-Anness 3 u/jew miċ-ċittadini ta' tali stati oħra.Fit-tħaddim tad-dritt tiegħu taħt dan il-paragrafu, ir-Renju tal-Marokk m’għandux jiddiskrimina bejn il-kumpaniji ta’ l-ajru Komunitarji abbażi tan-nazzjonalità.4. Id-dispożizzjonijiet fil-paragrafi 5 u 6 ta' dan l-Artikolu jissostitwixxu d-dispożizzjonijiet korrispondenti fl-artikoli elenkati fl-Anness 2, il-punti (a) u (b) rispettivament, f’dak li għandu x'jaqsam mad-deżinjazzjoni ta' kumpanija ta' l-ajru mir-Renju tal-Marokk, l-awtorizzazzjonijiet u l-permessi mogħtija lilu mill-Istat Membru kkonċernat, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpanija ta' l-ajru, rispettivament.5. Malli jirċievi deżinjazzjoni mingħand ir-Renju tal-Marokk, l-Istat Membru kkonċernat jagħti l-awtorizzazzjonijiet u l-permessi xierqa bl-anqas dewmien proċedurali, pprovdut li:i. il-kumpanija ta’ l-ajru tkun stabbilita fit-territorju tar-Renju tal-Marokk u jkollha liċenzja operattiva valida jew kwalunkwe dokument ieħor ekwivalenti validu konformi mal-leġiżlazzjoni tal-Marokk;ii. ikun eżerċitat u miżmum kontoll effettiv tal-kumpanija ta’ l-ajru mir-Renju tal-Marokk; u liiii il-kumpanija ta' l-ajru tkun proprjetà, u ser tkompli tkun proprjetà, diretta jew permezz ta' l-akbar sehem azzjonarju, tar-Renju tal-Marokk u/jew taċ-ċittadini tiegħu, jew ta' l-Istati Membri u/jew taċ-ċittadini ta' ta’ l-Istati Membri, u tkun il-ħin kollu effettivament ikkontrollata minn dawn l-istati u/jew ċittadini, għajr jekk il-ftehim fl-Anness 1 fih dispożizzjonijiet iktar favorevoli fil-qasam.6. L-Istat Membru kkonċernat jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ kumpanija ta’ l-ajru ddeżinjata mir-Renju tal-Marokk jekk:i. il-kumpanija ta' l-ajru ma tkunx stabbilita fit-territorju tar-Renju tal-Marokk u ma jkollhiex liċenzja operattiva valida jew kwalunkwe dokument ekwivalenti validu ieħor konformi mal-leġiżlazzjoni tal-Marokk;ii. ma jkunx eżerċitat u miżmum kontroll regolatorju effettiv tal-kumpanija ta’ l-ajru mir-Renju tal-Marokk; jewiii. il-kumpanija ta' l-ajru ma tkunx proprjetà, diretta jew permezz ta' l-akbar sehem azzjonarju, tar-Renju tal-Marokk u/jew taċ-ċittadini tiegħu, jew ta' l-Istati Membri u/jew taċ-ċittadini ta' ta’ l-Istati Membri, u ma tkunx effettivament ikkontrollata minn dawn l-istati u/jew ċittadini, għajr jekk il-ftehim elenkat fl-Anness 1 fih dispożizzjonijiet iktar favorevoli fil-qasam.Artikolu 3 Drittijiet f'dak li għandu x'jaqsam mal-kontroll regolatorju1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw l-artikoli elenkati fl-Anness2(c).2. Meta Stat Membru jiddeżinja trasportatur ta’ l-ajru li l-kontroll regolatorju tiegħu jkun eżerċitat u miżmum minn Stat Membru ieħor, id-drittijiet tar-Renju tal-Marokk taħt id-dispożizzjonijiet dwar is-sigurtà tal-ftehim konkluż bejn l-Istat Membru li jkun iddeżinja t-trasportatur ta’ l-ajru u r-Renju tal-Marokk għandhom japplikaw b’mod ugwali fir-rigward ta’ l-adozzjoni, l-eżerċizzju jew il-manteniment ta’ l-istandards tas-sigurtà minn dak l-Istat Membru l-ieħor u fir-rigward ta’ l-awtorizzazzjoni ta’ l-operat ta’ dak it-trasportatur ta’ l-ajru.Artikolu 4 It-tassazzjoni tal-fjuwil għall-avjazzjoni1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness 2(d).2. Minkejja kull dispożizzjoni oħra kontra dan, xejn f'kull wieħed mill-ftehimiet elenkati fl-Anness 2(d) ma għandu jżomm Stat Membru milli jimponi taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f'vettura ta' l-ajru ta' kumpanija ta' l-ajru ddeżinjata tar-Renju tal-Marokk li topera bejn punt fit-territorju ta' dan l-Istat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor.Artikolu 5 Tariffi1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw l-artikoli elenkati fl-Anness 2(e).2. It-tariffi li għandhom jintalbu lill-kumpanija/i ta’ l-ajru ddeżinjata/i mir-Renju tal-Marokk taħt xi wieħed mill-ftehimiet elenkati fl-Anness1, li fih dispożizzjoni elenkata fl-Anness 2(e) għal trasportazzjoni kollha kemm hi fi ħdan il-Komunità Ewropea, għandhom ikunu suġġetti għal-liġi tal-Komunità Ewropea.3. It-tariffi li għandhom jintalbu lit-trasportatur(i) ta’ l-ajru ddeżinjati mill-Istati Membri taħt xi wieħed mill-ftehimiet elenkati fl-Anness1, li fih dispożizzjoni elenkata fl-Anness 2(e) għal trasportazzjoni kollha kemm hi fi ħdan il-Marokk, għandhom ikunu suġġetti għal-liġi Marokkina fis-seħħ.Artikolu 6 Annessi għal dan il-FtehimL-Annessi għal dan il-Ftehim jifformaw parti integrali minnu.Artikolu 7 Reviżjoni jew emendaIl-Partijiet jistgħu, f'kull ħin, jirrivedu jew jemendaw dan il-Ftehim b'kunsens reċiproku.Artikolu 8 Dħul fis-seħħ u applikazzjoni provviżorja1. Il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri rispettivi interni tagħhom meħtieġa għad-dħul fis-seħħ tiegħu jkunu tlestew.2. Minkejja l-paragrafu1, il-Partijiet qablu biex japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.3. Il-ftehimiet u l-arranġamenti l-oħrajn bejn l-Istati Membri u r-Renju tal-Marokk li, dakinhar ta' l-iffirmar ta' dan il-Ftehim, ikunu għadhom ma daħlux fis-seħħ u ma jkunux se jiġu applikati provviżorjament huma elenkati fl-Anness1(b). Dan il-Ftehim japplika għal dawn il-ftehimiet u arranġamenti kollha mad-dħul fis-seħħ jew applikazzjoni provviżorja tagħhom.Artikolu 9 Tmiem1. Fil-każ li ftehim elenkat fl-Anness1 jiġi tterminat, id-dispożizzjonijiet kollha ta' dan il-Ftehim li għandhom x'jaqsmu mal-ftehim ikkonċernat jiġu tterminati fl-istess ħin.2. Fil-każ li l-ftehimiet kollha elenkati fl-Anness1 jiġu tterminati, dan il-Ftehim jiġi tterminat fl-istess ħin.B'XHIEDA TA' DAN, il-firmatarji hawn taħt, bl-awtorizzazzjoni meħtieġa, iffirmaw dan il-Ftehim.Magħmul b'żewġ kopji fi [....], fi [...] fil-lingwa Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Ungeriża, Taljana, Żvediża u [ Għarbija/Franċiża ]. F'każ ta' diverġenza, it-test Franċiż għandu jgħodd l-aktar fost it-testi bil-lingwi l-oħra.GĦALL-KOMUNITÀ EWROPEA: GĦAR-RENJU TAL-MAROKK:Anness 1(a) Ftehimiet ta’ servizzi bl-ajru bejn ir-Renju tal-Marokk u l-Istati Membri tal-Komunità Ewropea li, dakinhar ta' l-iffirmar ta' dan il-Ftehim, kienu ġew konklużi, iffirmati u/jew qed jiġu applikati provviżorjament-  Ftehim bejn il-Gvern tar-Renju tal-Belġju u l-gvern tal-Maestà Tiegħu ir-Re tal-Marokk dwar it-trasport bl-ajru magħmul fir-Rabat fl-20 ta’ Jannar 1958, minn hawn ‘il quddiem “il-Ftehim Marokk – Belġju” fl-Anness 2;Issupplimentat mill-iskambju ta’ noti ta’ l-20 ta’ Jannar 1985;Immodifikat l-aħħar mill-Memorandum ta’ Ftehim magħmul fir-Rabat fil-11 ta' Ġunju 2002.-  Ftehim bejn il-gvern tar-Repubblika Soċjalista Ċekoslovakka u l-gvern tal-Maestà Tiegħu ir-Re tal-Marokk dwar it-trasport bl-ajru magħmul fir-Rabat fit-8 ta’ Mejju 1961, li dwaru r-Repubblika Ċeka għamlet dikjarazzjoni ta’ suċċessjoni, minn hawn 'il quddiem "il-Ftehim Marokk - Repubblika Ċeka" fl-Anness 2.-  Ftehim bejn il-gvern tar-Renju tad-Danimarka u l-gvern tar-Renju tal-Marokk dwar is-servizzi ta’ l-ajru magħmul fir-Rabat fl-14 ta’ Novembru 1977, minn hawn ‘il quddiem “il-Ftehim Marokk – Danimarka” fl-Anness 2;-  Issupplimentat mill-iskambju ta’ noti ta’ l-14 ta’ Novembru 1977.-  Ftehim bejn ir-Repubblika Federali tal-Ġermanja u r-Renju tal-Marokk dwar it-trasport bl-ajru magħmul f’Bonn fit-12 ta’ Ottubru 1961, minn hawn ‘il quddiem “il-Ftehim Marokk – Ġermanja” fl-Anness 2;-  Immodifikat mill-Memorandum ta’ Ftehim magħmul f'Bonn fit-12 ta’ Diċembru 1991.Immodifikat mill-iskambju ta’ noti tad-9 ta' April 1997 u s-16 ta' Frar 1998.Immodifikat l-aħħar mill-Memorandum ta’ Ftehim magħmul fir-Rabat fil-15 ta' Lulju 1998.-  Ftehim bejn il-gvern tar-Repubblika Ellenika u l-gvern tar-Renju tal-Marokk dwar it-trasport bl-ajru magħmul f’Ateni fis-6 ta’ Ottubru 1998, minn hawn ‘il quddiem “il-Ftehim Marokk – Greċja” fl-Anness 2;-  Għandu jinqara flimkien mal-Memorandum ta’ Ftehim magħmul f'Ateni fis-6 ta’ Ottubru 1998.-  Ftehim bejn il-gvern ta’ Spanja u l-gvern tar-Renju tal-Marokk dwar it-trasport bl-ajru magħmul f’Madrid fis-7 ta’ Lulju 1970, minn hawn ‘il quddiem ‘il-Ftehim Marokk – Spanja” fl-Anness 2;Issupplimentat l-aħħar mill-iskambji ta’ ittri tat-12 ta’ Awwissu 2003 u l-25 ta’ Awwissu 2003.-  Ftehim bejn il-Gvern tar-Repubblika Franċiża u l-gvern tal-Maestà Tiegħu ir-Re tal-Marokk dwar it-trasport bl-ajru magħmul fir-Rabat fil-25 ta’ Ottubru 1957, minn hawn “il quddiem “il-Ftehim Marokk – Franza” fl-Anness 2;-  Ftehim bejn il-Gvern tar-Repubblika Taljana u l-gvern tal-Maestà Tiegħu ir-Re tal-Marokk dwar it-trasport bl-ajru magħmul f’Ruma fit-8 ta’ Lulju 1967, minn hawn ‘il quddiem “il-Ftehim Marokk – Italja” fl-Anness 2;Immodifikat mill-Memorandum ta’ Ftehim magħmul f’Ruma it-13 ta’ Lulju 2000;Immodifikat l-aħħar permezz ta’ l-Iskambju ta’ Noti tas-17 ta’ Ottubru 2001 u t-3 ta’ Jannar 2002.-  Ftehim bejn il-gvern tar-Repubblika tal-Latvja u l-gvern tar-Renju tal-Marokk dwar it-trasport bl-ajru magħmul f’Varsavja fid-19 ta’ Mejju 1999, minn hawn ‘il quddiem “il-Ftehim Marokk – Latvja” fl-Anness 2;-  Ftehim bejn il-Gvern tal-Gran Dukat tal-Lussemburgu u l-gvern tal-Maestà Tiegħu ir-Re tal-Marokk dwar it-trasport bl-ajru magħmul f’Bonn fil-5 ta’ Lulju 1961, minn hawn ‘il quddiem “il-Ftehim Marokk – Lussemburgu” fl-Anness 2;-  Ftehim bejn ir-Repubblika Popolari Ungeriża u r-Renju tal-Marokk dwar it-trasport bl-ajru magħmul fir-Rabat fil-21 ta' Marzu 1967, minn hawn 'il quddiem "il-Ftehim Marokk - Ungerija" fl-Anness 2.-  Ftehim bejn il-gvern tar-Repubblika ta’ Malta u l-gvern tal-Maestà Tiegħu ir-Re tal-Marokk dwar it-trasport bl-ajru magħmul fir-Rabat fis-26 ta’ Mejju 1983, minn hawn ‘il quddiem “il-Ftehim Marokk – Malta” fl-Anness 2;-  Ftehim bejn il-Gvern tal-Maestà Tagħha r-Reġina ta’ l-Olanda u l-gvern tal-Maestà Tiegħu ir-Re tal-Marokk dwar it-trasport bl-ajru magħmul fir-Rabat fl-20 ta’ Mejju 1959, minn hawn ‘il quddiem “il-Ftehim Marokk – Olanda” fl-Anness 2;-  Ftehim bejn il-Gvern Federali ta’ l-Awstrija u l-gvern tar-Renju tal-Marokk dwar it-trasport bl-ajru magħmul fir-Rabat fis-27 ta’ Frar 2002, minn hawn ‘il quddiem “il-Ftehim Marokk – Awstrija” fl-Anness 2;-  Ftehim bejn il-Gvern tar-Repubblika Popolari tal-Polonja u l-Gvern tar-Renju tal-Marokk dwar it-trasport bl-ajru magħmul fir-Rabat fid-29 ta’ Novembru 1969, minn hawn ‘il quddiem “il-Ftehim Marokk – Polonja” fl-Anness 2;-  Ftehim bejn il-Portugall u l-gvern tar-Renju tal-Marokk dwar it-trasport bl-ajru magħmul fir-Rabat fit-3 ta’ April 1958, minn hawn 'il quddiem imsejjaħ "il-Ftehim Marokk - Portugall" fl-Anness 2;Issupplimentat mill-minuti magħmula f’Liżbona fid-19 ta’ Diċembru 1975;Issupplimentat l-aħħar mill-proċess verbali magħmul f’Liżbona fis-17 ta’ Novembru 2003.-  Ftehim bejn il-gvern tar-Renju ta’ l-Iżvezja u l-gvern tar-Renju tal-Marokk dwar it-trasport bl-ajru magħmul fir-Rabat fl-14 ta’ Novembru 1977, minn hawn ‘il quddiem “il-Ftehim Marokk – Żvezja” fl-Anness 2;Issupplimentat mill-iskambju ta’ noti ta’ l-14 ta’ Novembru 1977.-  Ftehim bejn il-gvern tar-Renju Unit tal-Gran Brettanja u l-Irlanda ta’ Fuq u l-gvern tar-Renju tal-Marokk dwar is-servizzi bl-ajru magħmul f’Londra fit-22 ta’ Ottubru 1965, minn hawn ‘il quddiem “il-Ftehim Marokk – Renju Unit” fl-Anness 2;Immodifikat mill-iskambju ta’ noti ta’ l-10 u l-14 ta’ Ottubru 1968;Issupplimentat mill-minuti magħmula f’Londra fl-14 ta’ Marzu 1997;Issupplimentat mill-minuti magħmula fir-Rabat fis-17 ta’ Ottubru 1997;(b) Ftehimiet ta’ servizzi bl-ajru u arranġamenti oħra inizjalati jew iffirmati bejn ir-Renju tal-Marokk u l-Istati Membri tal-Komunità Ewropea li, dakinhar ta' l-iffirmar ta' dan il-Ftehim, ma kinux għadhom daħlu fis-seħħ u m'humiex qed jiġu applikati provviżorjament-  Ftehim bejn il-gvern tar-Renju ta’ l-Olanda u l-gvern tar-Renju tal-Marokk dwar is-servizzi bl-ajru anness, fil-forma ta’ l-Anness 1, għall-Memorandum ta’ Ftehim magħmul f’The Hague fl-20 ta’ Ġunju 2001, minn hawn ‘il quddiem imsejjaħ “il-Ftehim Inizjalat Marokk – Olanda” fl-Anness 2.Anness 2Lista ta’ artikoli fil-ftehimiet elenkati fl-Anness 1 u msemmija fl-Artikoli 2 sa 5 ta’ dan il-Ftehima) Deżinjazzjoni minn Stat Membru:-  L-Artikolu 18 tal-Ftehim Marokk - Belġju;-  L-Artikolu 13 tal-Ftehim Marokk – Repubblika Ċeka;-  L-Artikolu 3 tal-Ftehim Marokk - Danimarka;-  L-Artikolu 3 tal-Ftehim Marokk - Ġermanja;-  L-Artikolu 3 tal-Ftehim Marokk - Greċja;-  L-Artikolu 3 tal-Ftehim Marokk - Spanja;-  L-Artikolu 12 tal-Ftehim Marokk - Franza;-  L-Artikolu 14 tal-Ftehim Marokk - Italja;-  L-Artikolu 3 tal-Ftehim Marokk - Latvja;-  L-Artikolu 14 tal-Ftehim Marokk - Lussemburgu;-  L-Artikolu 3 tal-Ftehim Marokk - Ungerija;-  L-Artikolu 16 tal-Ftehim Marokk - Malta;-  L-Artikolu 17 tal-Ftehim Marokk - Olanda-  L-Artikolu 3 tal-Ftehim inizjalat Marokk – Olanda;-  L-Artikolu 3 tal-Ftehim Marokk - Awstrija;-  L-Artikolu 7 tal-Ftehim Marokk - Polonja;-  L-Artikolu 13 tal-Ftehim Marokk - Portugall;-  L-Artikolu 3 tal-Ftehim Marokk - Żvezja;-  L-Artikolu 3 tal-Ftehim Marokk – Renju Unit;b) Rifjut, Revoka, Sospensjoni jew Limitazzjoni ta’ Awtorizzazzjonijiet jew Permessi:-  L-Artikolu 5 tal-Ftehim Marokk - Belġju;-  L-Artikolu 7 tal-Ftehim Marokk – Repubblika Ċeka;-  L-Artikolu 4 tal-Ftehim Marokk - Danimarka;-  L-Artikolu 4 tal-Ftehim Marokk - Ġermanja;-  L-Artikolu 4 tal-Ftehim Marokk - Greċja;-  L-Artikolu 4 tal-Ftehim Marokk - Spanja;-  L-Artikolu 6 tal-Ftehim Marokk - Franza;-  L-Artikolu 7 tal-Ftehim Marokk - Italja;-  L-Artikolu 4 tal-Ftehim Marokk - Latvja;-  L-Artikolu 7 tal-Ftehim Marokk - Lussemburgu;-  L-Artikolu 8 tal-Ftehim Marokk - Ungerija;-  L-Artikolu 9 tal-Ftehim Marokk - Malta;-  L-Artikolu 4 tal-Ftehim Marokk - Olanda-  L-Artikolu 4 tal-Ftehim Inizjalat Marokk - Olanda-  L-Artikolu 4 tal-Ftehim Marokk - Awstrija;-  L-Artikolu 8 tal-Ftehim Marokk - Polonja;-  L-Artikolu 6 tal-Ftehim Marokk - Portugall;-  L-Artikolu 4 tal-Ftehim Marokk - Żvezja;-  L-Artikolu 4 tal-Ftehim Marokk – Renju Unit;c) Kontroll regolatorju-  L-Artikolu 9a tal-Ftehim Marokk - Ġermanja;-  L-Artikolu 7 tal-Ftehim Marokk - Greċja;-  L-Artikolu 5bis tal-Ftehim Marokk - Italja;-  L-Artikolu 5 tal-Ftehim Marokk - Lussemburgu;-  L-Artikolu 6 tal-Ftehim Marokk - Ungerija;-  L-Artikolu 17 tal-Ftehim Inizjalat Marokk - Olandad) It-tassazzjoni tal-fjuwil għall-avjazzjoni-  L-Artikolu 7 tal-Ftehim Marokk - Belġju;-  L-Artikolu 3 tal-Ftehim Marokk – Repubblika Ċeka;-  L-Artikolu 6 tal-Ftehim Marokk - Danimarka;-  L-Artikolu 6 tal-Ftehim Marokk - Ġermanja;-  L-Artikolu 10 tal-Ftehim Marokk - Greċja;-  L-Artikolu 5 tal-Ftehim Marokk - Spanja;-  L-Artikolu 3 tal-Ftehim Marokk - Franza;-  L-Artikolu 3 tal-Ftehim Marokk - Italja;-  L-Artikolu 14 tal-Ftehim Marokk - Latvja;-  L-Artikolu 3 tal-Ftehim Marokk - Lussemburgu;-  L-Artikolu 4 tal-Ftehim Marokk - Ungerija;-  L-Artikolu 3 tal-Ftehim Marokk - Malta;-  L-Artikolu 6 tal-Ftehim Marokk - Olanda-  L-Artikolu 10 tal-Ftehim Inizjalat Marokk - Olanda-  L-Artikolu 9 tal-Ftehim Marokk - Awstrija;-  L-Artikolu 3 tal-Ftehim Marokk - Polonja;-  L-Artikolu 3 tal-Ftehim Marokk - Portugall;-  L-Artikolu 6 tal-Ftehim Marokk - Żvezja;-  L-Artikolu 5 tal-Ftehim Marokk – Renju Unit;e) It-tariffi għat-trasportazzjoni fi ħdan il-Komunità Ewropea-  L-Artikolu 19 tal-Ftehim Marokk - Belġju;-  L-Artikolu 19 tal-Ftehim Marokk – Repubblika Ċeka;-  L-Artikolu 9 tal-Ftehim Marokk - Danimarka;-  L-Artikolu 9 tal-Ftehim Marokk - Ġermanja;-  L-Artikolu 13 tal-Ftehim Marokk - Greċja;-  L-Artikolu 11 tal-Ftehim Marokk - Spanja;-  L-Artikolu 17 tal-Ftehim Marokk - Franza;-  L-Artikolu 20 tal-Ftehim Marokk - Italja;-  L-Artikolu 10 tal-Ftehim Marokk - Latvja;-  L-Artikolu 20 tal-Ftehim Marokk - Lussemburgu;-  L-Artikolu 17 tal-Ftehim Marokk - Ungerija;-  L-Artikolu 19 tal-Ftehim Marokk - Malta;-  L-Artikolu 18 tal-Ftehim Marokk - Olanda-  L-Artikolu 6 tal-Ftehim Inizjalat Marokk – Olanda;-  L-Artikolu 13 tal-Ftehim Marokk - Awstrija;-  L-Artikolu 19 tal-Ftehim Marokk - Polonja;-  L-Artikolu 18 tal-Ftehim Marokk - Portugall;-  L-Artikolu 9 tal-Ftehim Marokk - Żvezja;-  L-Artikolu 9 tal-Ftehim Marokk – Renju Unit;Anness 3Lista ta’ l-Istati l-oħra msemmija fl-Artikolu 2 ta’ dan il-Ftehima) Ir-Repubblika ta' l-Iżlanda (taħt il-Ftehim taż-Żona Ekonomika Ewropea);b) Il-Prinċipat tal-Liechtenstein (taħt il-Ftehim taż-Żona Ekonomika Ewropea);c) Ir-Renju tan-Norveġja (taħt il-Ftehim taż-Żona Ekonomika Ewropea);d) Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).[1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett).[2] ĠU C [...], ta’ [...], p. [...].[3] ĠU C [...], ta’ [...], p. [...].[4] ĠU C [...], ta’ [...], p. [...].[5] ĠU C [...], ta’ [...], p. [...].


Avviż Legali Importanti

|

52006PC0178(01)

Proposta għal deċiżjoni tal-Kunsill dwar il-firma, f’isem il-Komunità Ewropea, ta’ Arranġament bejn il-Komunità Ewropea u r-Repubblika ta’ l-Iżlanda u r-Renju tan-Norveġja dwar il-modalitajiet tal-parteċipazzjoni ta’ dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea  /* KUMM/2006/0178 finali */

	[pic] | KUMMISSJONI TAL-KOMUNITAJIET EWROPEJ |Brussel 26.4.2006KUMM(2006) 178 finali2006/0063 (CNS)Proposta għalDEĊIŻJONI TAL-KUNSILLdwar il-firma, f’isem il-Komunità Ewropea, ta’ Arranġament bejn il-Komunità Ewropea u r-Repubblika ta’ l-Iżlanda u r-Renju tan-Norveġja dwar il-modalitajiet tal-parteċipazzjoni ta’ dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni EwropeaProposta għalDEĊIŻJONI TAL-KUNSILLdwar il-firma, f’isem il-Komunità Ewropea, ta’ Arranġament bejn il-Komunità Ewropea u r-Repubblika ta’ l-Iżlanda u r-Renju tan-Norveġja dwar il-modalitajiet tal-parteċipazzjoni ta’ dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea(preżentati mill-Kummissjoni)MEMORANDUM TA’ SPJEGAZZJONIFit-18 ta’ Mejju 1999, il-Kunsill ta’ l-Unjoni Ewropea u r-Repubblika ta’ l-Iżlanda u r-Renju tan-Norveġja ikkonkludew Ftehim li jikkonċerna l-assoċjazzjoni ta’ dawn l-istati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen.Skond l-Artikolu 21 (3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazzjoni Operattiva tfil-Fruntieri Esterni ta’ l-Istati Membri ta’ l-Unjoni Ewropea, pajjiżi assoċjati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen għandhom jipparteċipaw fl-Aġenzija. Ċerti modalitajiet tal-parteċipazzjoni tagħhom għandhom ikunu regolati fi ftehim separati (hekk imsejħa “arranġamenti”).Wara l-awtorizzazzjoni tal-Kummissjoni fis-7 ta’ Ottubru 2004, inżammu negozjati dwar Arranġament mar-Repuubllika ta’ l-Iżlanda u r-Renju tan-Norveġja. In-negozjati kienu finalizzati fit-18 ta’ Mejju 2005 u kien inizjalat abbozz ta’ Arranġament.L-Arranġament jittratta l-kwistjonijiet li ġejjin: id-drittijiet tal-vot limitati b’mod eċċezzjonali tar-rappreżentanti tar-Repubblika ta’ l-Iżlanda u r-Renju tan-Norveġja fil-Bord tat-Tmexxija ta’ l-Aġenzija, il-kontribuzzjoni finanzjarja tar-Repubblika ta’ l-Iżlanda u r-Renju tan-Norveġja lill-baġit ta’ l-Aġenzija, il-protezzjoni u l-kunfidenzjalità tad-data, l-istatus legali ta’ l-Aġenzija fir-Repubblika ta’ l-Iżlanda u r-Renju tan-Norveġja, ir-responsabbiltà ta’ l-Aġenzija, l-għarfien mir-Repubblika ta’ l-Iżlanda u r-Renju tan-Norveġja tal-ġurisdizzjoni tal-Qorti tal-Ġustizzja tal-Komunitajiet Ewropej fuq l-Aġenzija, privileġġi u immunitajiet ta’ l-Aġenzija u l-impjegati tagħha, u aċċess għaċ-ċittadini ta’ l-Iżlanda u n-Norveġja biex ikunu impjegati skond kuntratt maħruġ mid-Direttur Eżekuttiv ta’ l-Aġenzija.Dikjarazzjoni konġunta hi mehmuża ma’ l-Arranġament, li tenfażizza li l-għoti tad-drittijiet tal-vot limitati lir-Repubblika ta’ l-Iżlanda u r-Renju tan-Norveġja, minkejja l-fatt li l-Aġenzija hu organu tal-Komunità, bl-ebda mod m’għandu jitqies bħala preċedent legali jew politiku. Din id-deċiżjoni se tiġi ppublikata fil-Ġurnal Uffiċjali tal-Komunitajiet Ewropej flimkien ma’ l-Arranġament.Il-bażi legali ta’ l-Arranġament hu l-Artikolu 62 (2) (a) u l-Artikolu 66 flimkien ma' l-Artikolu 300 tat-Trattat li jistabbilixxi l-Komunità Ewropea.Proposta għalDEĊIŻJONI TAL-KUNSILLdwar il-firma, f’isem il-Komunità Ewropea, ta’ Arranġament bejn il-Komunità Ewropea u r-Repubblika ta’ l-Iżlanda u r-Renju tan-Norveġja dwar il-modalitajiet tal-parteċipazzjoni ta’ dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni EwropeaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 62 (2) (a) u l-Artikolu 66 flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu,Wara li kkunsidra l-proposta tal-Kummissjoni[1],Billi:(1) Skond l-Artikolu 21 (3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazzjoni Operattiva tfil-Fruntieri Esterni ta’ l-Istati Membri ta’ l-Unjoni Ewropea, pajjiżi assoċjati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen għandhom jipparteċipaw fl-Aġenzija. Ċerti modalitajiet tal-parteċipazzjoni tagħhom għandhom ikunu regolati fi ftehim separati (hekk imsejħa “arranġamenti”).(2) Wara l-awtorizzazzjoni mogħtija mill-Kummissjoni fis-7 ta’ Ottubru 2004, in-negozjati mar-Repubblika ta’ l-Iżlanda u r-Renju tan-Norveġja għal Arranġament dwar il-modalitajiet tal-parteċipazzjoni ta' dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea kienu konklużi.(3) Abbozz ta’ l-Arranġament kien sottomess mill-Kummissjoni lill-Kunsill.(4) Soġġett għall-konklużjoni tiegħu f'data aktar tard, huwa mixtieq li jiġi ffirmat l-Arranġament li ġie inizjalat fil-18 ta' Mejju 2005,IDDEĊIEDA KIF ĠEJ:L–uniku ArtikoluSoggett għall-konklużjoni tiegħu f’data aktar tard, il-President tal-Kunsill qiegħad hawn jawtorizza li tkun nominata persuna bis-setgħa li tiffirma f’isem il-Komunità Ewropea, l-arranġament dwar il-modalitajiet tal-parteċipazzjoni ta’ l-Iżlanda u n-Norveġja fl-Aġenzija Ewropea għall-Ġestjoni tal- Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea.It-test ta’ l-Arranġament huwa mehmuż ma' din id-Deċiżjoni.Magħmula fi Brussell,Għall-KunsillIl-President2006/0063 (CNS)Proposta għalDEĊIŻJONI TAL-KUNSILLdwar il-firma, f’isem il-Komunità Ewropea, ta’ Arranġament bejn il-Komunità Ewropea u r-Repubblika ta’ l-Iżlanda u r-Renju tan-Norveġja dwar il-modalitajiet tal-parteċipazzjoni ta’ dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni EwropeaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 62(2) (a) u l-Artikolu 66 flimkien ma' l-ewwel sentenza ta' l-ewwel subparagrafu ta' l-Artikolu 300 (2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta tal-Kummissjoni[2],Wara li kkunsidra l-opinjoni tal-Parlament Ewropew[3],Billi:(1) Skond l-Artikolu 21 (3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazzjoni Operattiva tfil-Fruntieri Esterni ta’ l-Istati Membri ta’ l-Unjoni Ewropea, pajjiżi assoċjati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen għandhom jipparteċipaw fl-Aġenzija. Ċerti modalitajiet tal-parteċipazzjoni tagħhom għandhom ikunu regolati fi ftehim separati (hekk imsejħa “arranġamenti”).(2) Wara l-awtorizzazzjoni mogħtija mill-Kummissjoni fis-7 ta’ Ottubru 2004, in-negozjati mar-Repubblika ta’ l-Iżlanda u r-Renju tan-Norveġja għal Arranġament dwar il-modalitajiet tal-parteċipazzjoni ta' dawn l-istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea kienu konklużi.(3) Skond id-Deċiżjoni tal-Kunsill ..../..../EC ta'.........2006, u fi stennija tal-konklużjoni finali tiegħu f’data aktar atard, dan l-Arranġament ġie ffirmat f'isem il-Komunità Ewropea fi ....... 2006.(4) Dan l-Arranġament għandu jkun konkluż,IDDEĊIDIET KIF ĠEJ:L-Artikolu 1L-Arranġament dwar il-modalitajiet tal-parteċipazzjoni ta’ l-Iżlanda u n-Norveġja fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea qed ikun approvat hawn f’isem il-Komunità Ewropea.It-test ta’ l-Arranġament huwa mehmuż ma' din id-Deċiżjoni.L-Artikolu 2Il-President tal-Kunsill huwa hawnhekk awtorizzat sabiex jaħtar il-persuna bis-setgħa li jiddepożita f'isem il-Komunità Ewropea l-istrument ta' approvazzjoni li għalih hemm provdut fl-Artikolu 9 ta’ l-Arranġament, sabiex jesprimi l-qbil tal-Komunità mar-rabta tagħha.Magħmula fi Brussell,Għall-KunsillIl-PresidentANNESSARRANĠAMENTbejn il-Komunità Ewropea u r-Repubblika ta' l-Iżlanda u r-Renju tan-Norveġja dwar il-modalitajiet tal-parteċipazzjoni ta' dawn l-istati fl-Aġenzija Ewropea għall-Ġestjoni tal- Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea qed hawn ikun approvat f’isem il-Komunità EwropeaIl-Komunità Ewropea,rappreżentata mill-Kunsill ta' l-Unjoni Ewropea,min-naħa waħda,kif ukollir-Repubblika ta’ l-Iżlanda (minn hawn ‘il quddiem imsemmija bħala “l-Iżlanda”),kif ukollir-Renju tan-Norveġja (minn hawn ‘il quddiem imsemmija bħala “in-Norveġja”),min-naħa l-ohra,Wara li kkunsidra il-Ftehim konkluż mill-Kunisll ta’ l-Unjoni Ewropea u r-Repubblika ta’ l-Iżlanda u r-Renju tan-Norveġja li jikkonċerna l-assoċjazzjoni ta’ dawn l-istati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen fit-18 ta’ Mejju 1999 (minn hawn ‘il quddiem imsemmi bħala “il-Ftehim”);BILLI(1) Il-Komunità Ewropea stabbilit b’Regolament tal-Kunsill (KE) Nru 2007/2004 tas-26 ta’ Ottubru 2004[4] (minn hawn ‘il quddiem imsemmi bħala “ir-Regolament”) l-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea qed hawn ikun approvat f’isem il-Komunità Ewropea (minn hawn ‘il quddiem imsemmija bħala “l-Aġenzija”);(2) Ir-Regolament jikkostitwixxi żvilupp ta’ l-acquis ta’ Schengen fit-tifsira tal-Ftehim;(3) Ir-Regolament jikkonferma fil-Premessa 23 u l-Artikolu 21 (3) li pajjiżi assoċjati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen għandhom jipparteċipaw bis-sħiħ fl-attivitajiet ta’ l-Aġenzija, anke jekk bi drittijiet tal-vot limitati;(4) Il-Ftehm ma jindirizzax il-modalitajiet ta’ l-assoċjazzjoni ta’ l-Iżlanda u n-Norveġja ma’ l-attivitajiet ta’ l-organi ġodda mwaqqfin mill-Unjoni Ewropea filqafas ta’ aktar żvilupp ta’ l-acquis ta’ Schengen u ċerti aspetti ta' dik l-assoċjazzjoni ma' l-Aġenzija għandhom ikunu sodisfatti fi ftehim addizzjonali bejn il-Partijiet Kontraenti tal-Ftehim;FTIEHMU KIF ĠEJ:L-Artikolu 1 Il-Bord tat-TmexxijaL-Iżlanda u n-Norveġja għandhom ikunu rappreżentati fil-Bord tat-Tmexxija ta' l-Aġenzija kif stabbilit fl-Artikolu 21 (3) tar-Regolament.Dawn għandhom ikollhom drittijiet tal-vot:-  Fir-rigward ta’ deċiżjonijiet dwar attivitajiet speċifiċi li iridu jsiru fuq, jew fil-viżinanza tal-fruntieri esterni tagħhom; proposti ta’ dawn id-deċiżjonijiet għandhom jeżiġu vot favur l-adozzjoni tagħhom minn rappreżentant tagħhom fil-Bord tat-Tmexxija;-  Fir-rigward ta’ deċiżjonijiet dwar attivitajiet speċifiċi skond l-Artikolu 3 (operazzjonijiet konġunti u proġetti pilota fuq il-fruntieri esterni), l-Artikolu 7 (Ġestjoni ta’ apparat tekniku), l-Artikolu 8 (appoġġ lil Stati Membri f’ċirkostanzi li jeħtieġa assistenza teknika u operattiva akbar fuq il-fruntieri esterni) u l-Artikolu 9 (1), l-ewwel sentenza (operazzjonijiet konġunti ta’ ritorn) li jridu jitwettqu b’riżorsi umani u/jew tagħmir misluf mill-Iżlanda u/jew in-Norveġja;-  Fir-rigward ta’ deċiżjonijiet dwar l-analiżi tar-riskju (l-iżvilupp ta’ l-anailiżi tar-riskju integrata komuni, analiżi tar-riskju ġenerali u speċifika), direttament li jaffettwa lilhom, skond l-Artikolu 4;-  Fir-rigward ta’ deċiżjonijiet dwar attivitajiet ta’ taħriġ skond l-Artikolu 5, bl-eċċezzjoni tat-twaqqif ta’ bażi ta’ kurrikulu komuni.L-Artikolu 2 Kontribuzzjoni finanzjarjaL-Iżlanda u n-Norveġja għandhom jikkontribwixxu għall-baġit ta’ l-Aġenzija fuq skala stabbilita fl-Artikolu 12 (1) tal-Ftehim.L-Artikolu 3 Protezzjoni u kunfidenzjalità tad-data1. Id-Direttiva 95/46/KE għandhom japplikaw meta data personali tingġata mill-Aġenzija lill-Awtoritajiet ta’ l-Iżlanda u n-Norveġja.2. Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward ta' l-ipproċessar ta' data personali mill-istituzzjonijiet u korpi Komunitarji u dwar il-moviment ħieles ta' din id-data japplika għall-għoti ta’ data mill-awtoritajiet ta’ l-Iżlanda u n-Norveġja lill-Aġenzija.3. L-Iżlanda u n-Norveġja għandhom jirrispettaw ir-regoli dwar il-kunfidenzjalità tad-dokumenti miżmumin mill-Aġenzija, kif stabbiliti fir-Regoli ta’ Proċedura tal-Bord tat-Tmexxija.L-Artikolu 4 L-istatus legaliL-Aġenzija għandha personalità legali skond il-liġi ta’ l-Iżlanda u n-Norveġja u għandha tgawdi fl-Iżlanda u n-Norveġja il-kapaċità legali l-aktar estensiva mogħtija lil persuni legali skond il-liġi ta’ l-Iżlanda u n-Norveġja. Tista', b'mod partikolari, takkwista jew teħles minn proprjetà mobbli u immobbli u tkun parti fi proċeduri legali.L-Artikolu 5 Ir-ResponsabbiltàIr-responsabbiltà ta’ l-Aġenzija għandha tkun regolata kif provdut fl-Artikolu 19 (1), (3) u (5) tar-Regolament.L-Artikolu 6 Qorti tal-ĠustizzjaL-Iżlanda u n-Norveġja għandhom jirrikonoxxu l-ġurisdizzjoni tal-Qorti tal-Ġustizzja tal-Komunitajiet Ewropej fuq l-Aġenzija, kif provdut fl-Artikolu 19 (2) u (4) tar-Regolament.L-Artikolu 7 Privileġġi u immunitajietL-Iżlanda u n-Norveġja għandhom japplikaw lill-Aġenzija u l-impjegati tagħha l-Protokoll dwar il-privileġġi u l-Immunitajiet tal-Komunitajiet Ewropej u regoli applikabbli adottati skond il-Protokoll.L-Artikolu 8 Impjegati1. B’deroga mill-Artikolu 12 (2) (a) tal-Kondizzjonijiet ta' impjieg ta' funzjonarji oħra tal-Komunitajiet Ewropej, iċ-ċittadini ta’ l-Iżlanda u n-Norveġja li jgawdu mid-drittijiet sħaħ bħala ċittadini jistgħu jkunu impjegati skond kuntratt mid-Direttur Eżekuttiv ta’ l-Aġenzija.2. Ċittadini ta’ l-Iżlanda u n-Norveġja ma jistgħux, madankollu, jinħatru fil-postijiet ta’ Direttur Eżekuttiv jew Deputat Direttur Eżekuttiv ta’ l-Aġenzija.3. Ċittadini ta’ l-Iżlanda u n-Nroveġja ma jistgħux jkunu eletti bħala Presidenti jew Deputati Presidenti tal-Bord tat-Tmexxija.L-Artikolu 9 Id-dħul fis-seħħ1. Dan l-Arranġament għandu jidħol fis-seħħ xahar wara il-jum li fih is-Segretarju Ġenerali tal-Kunsill, li għandu jaħixxi bħala d-depożitoraju tiegħu, ikun stabbilixxa li l-ħtiġijiet formali kollha li jikkonċernaw l-esperessjoni tal-kunsens minn jew f’isem mill-Partijiet ta’ dan il-Ftehim jorbtu bih kienu sodisfatti.2. Dan l-Arranġament għandu japplika b’mod proviżorju mid-data wara dik tal-firma tiegħu.L-Artikolu 10 Validità u Terminazzjoni1. Dan l-Arranġament qiegħed isir għal perjodu mhux limitat.2. Dan l-Arranġament għandu jieqaf milli jkun fis-seħħ 6 xhur wara l-Ftehim ikun dikjarat mill-Iżlanda jew min-Norveġja jew b’deċiżjoni tal-Kunsill ta’ l-Unjoni Ewropea jew mod ieħor terminat skond il-proċeduri deskritti fl-Artikoli 11 u 16 tal-Ftehim.Il-ftehim imsemmi skond l-Artikolu 17 tal-ftehim għandu jkopri wkoll l-konsegwenzi tat-terminazzjoni ta’ l-Arranġament preżenti.Dan l-Arranġament, kif ukoll id-Dikjarazzjoni annessa miegħu, huma mfassla f'kopji bil-lingwa Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovena, Slovakka, Spanjola u Svediża, b'kull wieħed minn dawk it-testi ugwalment awtentiċi.Magħmul fi......fil-.....ta' .......fis-sena elfejn u sitta.Għall-Kunsill ta' l-Unjoni Ewropea,Għar-Repubblika ta’ l-IżlandaGħar-Renju tan-NorveġjaDikjarazzjoni konġunta mill-Komunità Ewropea u l-Gvernijiet tar-Repubblika ta’ l-Iżlanda u r-Renju tan-Norveġja li tikkonċerna l-ftehim dwar l-arranġamenti għall-parteċipazzjoni tar-Repubblika ta’ l-Iżlanda u r-Renju tan-Norveġja fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea qed hawn ikun approvat f’isem il-Komunità Ewropea:Il-Komunità Ewropea, il-Gvern tar-Repubblika ta’ l-Iżlanda u l-Gvern tar-renju tan-Norveġja,Wara li kkunkludew ftehim dwar l-arranġamenti dwar il-parteċipazzjoni tar-Repubblika ta' l-Iżlanda u r-Renju tan-Norveġja fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta’ l-Istati Membri ta’ l-Unjoni Ewropea qed hawn ikun approvat f’isem il-Komunità Ewropea skond l-Artikolu 21 (3) tar-Regolament tal-Kunsill (KE) Nru 2007/2004 tas-26 ta’ Ottubru 2004,Hawnhekk jiddikjaraw flimkien li:Id-drittijiet tal-vot provduti fl-imsemmi ftehim huma ġustifikati bir-relazzjonijiet speċjali ma’ l-Iżlanda u n-Norveġja li ġejjin mill-assoċjazzjoni ta’ dawn l-Istati bl-implimentazzjoni, l-applikazzjoni u l-iżvilupp ta’ l-acquis ta’ Schengen kif rikonoxxut fil-protokoll ta’ Schengen tat-Trattat ta’ Amsterdam u fl-abbozz tat-trattat li jistabbilixxi kostituzzjoni għall-Ewropa.Dawn id-drittijiet tal-vot huma ta’ natura eċċezzjonali attribwiti lin-natura speċifika tal-Kooperazzjoni ta’ Schengen u l-pożizzzjoni speċjali tan-Norveġja u l-Iżlanda.Għalhekk ma jistgħux jitqiesu bħala preċedent legali jew politiku għal kwalunkwe qasam ieħor ta’ kooperazzjoni bejn il-partijiet ta’ l-imsemmi ftehim jew għall-parteċipazzjoni ta’ pajjiżi terzi oħrajn f’aġenziji oħrajn ta’ l-Unjoni.Fl-ebda ċirkostanza ma jistgħu dawn id-drittijiet tal-vot ikunu eżerċitati fir-rispett ta’ deċiżjonijiet ta’ natura regolatorja jew leġiżlattiva. [1] ĠU C [...], [...], p. [...].[2] ĠU C [...], [...], p. [...].[3] ĠU C [...], [...], p. [...].[4] ĠU L 349, 25. 11.2004, p.1.


title: Proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Pakistan dwar ir-riammissjoni  - Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-Pakistan dwar ir-riammissjoni

text:
Avviż Legali Importanti

|

52009PC0106(01)

Proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Pakistan dwar ir-riammissjoni  /* KUMM/2009/0106 finali */

	[pic] | KUMMISSJONI TAL-KOMUNITAJIET EWROPEJ |Brussel 6.3.2009KUMM(2009) 106 finali2009/0036 (CNS)Proposta għalDEĊIŻJONI TAL-KUNSILLdwar l-iffirmar tal-Ftehim bejn il-Komunità Ewropea u l-Pakistan dwar ir-riammissjoniProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Pakistan dwar ir-riammissjoni(preżentati mill-Kummissjoni)MEMORANDUM TA’ SPJEGAZZJONII. Qafas politiku u legaliIl-konklużjoni ta’ ftehim dwar ir-riammissjoni mal-Pakistan kien wieħed mill-miżuri rakkomandati fil-Pjan ta’ Azzjoni tal-Grupp ta’ Ħidma ta’ Livell Għoli dwar l-Afganistan tal-1999. Fit-18 ta’ Settembru 2000, il-Kunsill tal-Affarijiet Ġenerali formalment awtorizza l-Kummissjoni biex tinnegozja ftehim dwar ir-riammissjoni bejn il-Komunità Ewropea u l-Pakistan. F’April 2001 il-Kummissjoni għaddiet abbozz ta’ test lill-awtoritajiet tal-Pakistan. Wara l-laqgħa Ministerjali tat-Trojka f’Islamabad fit-18 u d-19 ta’ Frar 2004 u t-twaqqif tal-konnessjoni bejn ir-riammissjoni u r-ratifika, mill-UE, tal-Ftehim tal-Kooperazzjoni bejn il-Komunità Ewropea u r-Repubblika Iżlamika tal-Pakistan dwar is-Sħubija u l-Iżvilupp, seta’ jsir l-ewwel sett ta’ negozjati formali f’Islamabad f’April 2004. Seħħew sitt settijiet formali ta’ negozjati uterjuri, l-aħħar wieħed fi Brussell fis-17 ta’ Settembru 2007.Wara l-aħħar sett ta’ negozjati f’Settembru 2007, fejn setgħu ġew riżolti l-kwistjonijiet pendenti kollha, iż-żewġ naħat fittxew l-approvazzjoni tat-test miftiehem bejn il-kostitwenti rispettivi tagħhom. Wara proċess ta’ konsultazzjoni u approvazzjoni miż-żewġ naħat li ħa fit-tul, it-test miftiehem seta’ finalment jiġi inizjalat fid-9 ta’ Settembru 2008 fi Brussell min-Negozjatur Ewlieni tal-Kummissjoni u l-Ambaxxatur Pakistani għall-UE.L-Istati Membri ġew regolarment informati u kkonsultati fl-istadji kollha (informali u formali) tan-negozjati tar-riammissjoni.Min-naħa tal-Komunità, il-bażi legali għall-Ftehim hu l-Artikolu 63(3)(b), flimkien mal-Artikolu 300 TKE.Il-proposti mehmuża jikkostitwixxu l-istrument legali għall-firma u l-konklużjoni tal-ftehim tar-riammissjoni. Il-Kunsill jiddeċiedi bil-maġġoranza kwalifikata. Il-Parlament Ewropew se jkollu jiġi kkonsultat formalment dwar il-konklużjoni tal-Ftehim, skont l-Art. 300(3) tat-Trattat KE.Id-deċiżjoni proposta dwar il-konklużjoni tistabbilixxi l-arranġamenti interni meħtieġa għall-applikazzjoni prattika tal-Ftehim. B’mod partikolari, tispeċifika li l-Kummissjoni, megħjuna minn esperti mill-Istati Membri, tirrapreżenta l-Kummissjoni fil-Kumitat Konġunt tar-Riammissjoni mwaqqaf mill-Artikolu 16 tal-Ftehim. Taħt l-Artikolu 16 (6), il-kumitat tar-riammissjoni għandu jadotta r-regoli tal-proċedura tiegħu. Bħal fil-każ tal-bqija tal-ftehimiet dwar ir-riammissjoni li ġew konklużi mill-Komunità s’issa, il-pożizzjoni tal-Komunità f’dan ir-rigward għandha tiġi stabbilita mill-Kummissjoni b’konsultazzjoni ma’ kumitat speċjali nkarigat mill-Kunsill. Fir-rigward ta’ deċiżjonijiet oħra li għandhom jittieħdu mill-Kumitat Konġunt, il-pożizzjoni tal-Komunità għandha tiġi stabbilita skont id-dispożizzjonijiet applikabbli tat-Trattat.II. Eżitu tan-negozjatiIl-Kummissjoni tqis li l-għanijiet stabbiliti mill-Kunsill fid-direttivi negozjati magħha nkisbu u li l-abbozz tal-Ftehim dwar ir-Riammissjoni hu aċċettabbli għall-Komunità.Il-kontenut finali tiegħu jista’ jitqassar kif ġej:- Il-Ftehim hu maqsum f’7 taqsimiet b’total ta’ 21 artikolu. Fih ukoll 6 Annessi, li jifformaw parti integrali minnu, u 10 stqarrijiet konġunti.- L-obbligi tar-riammissjoni stabbiliti fil-Ftehim (Artikoli 2 u 3) huma mfassla b’mod totalment reċiproku, li jinkludu ċittadini tal-pajjiż stess (Artikolu 2) kif ukoll ċittadini ta’ terzi pajjiżi u persuni mingħajr stat (Artikolu 3).- L-obbligu li jiġu riammessi ċittadini ta’ terzi pajjiżi u persuni mingħajr stat (Artikolu 3) hu konness mal-prerekwiżiti li ġejjin: (a) il-persuna kkonċernata jkollha, fiż-żmien tas-sottomissjoni tal-applikazzjoni għar-riammissjoni, viża valida jew awtorizzazzjoni tar-residenza maħruġa mill-Istat mitlub jew (b) il-persuna kkonċernata tkun daħlet mingħajr permess fit-territorju tal-Istat li jagħmel it-talba mit-territorju tal-Istat mitlub. Il-persuni fi tranżitu bl-ajru u l-persuni kollha li għalihom l-Istat li jkun qed jagħmel it-talba jkun ta aċċess mingħajr viża jew ikun ħareġ viża jew awtorizzazzjoni tar-residenza b’perjodu ta’ validità itwal, huma eżentati minn dawn l-obbligi.- Talli l-Pakistan qabel mal-obbligu msemmi dwar ir-riammissjoni ta’ ċittadini ta’ terzi pajjiżi u persuni mingħajr stat (Artikolu 3), il-Komunità Ewropea qablet li l-ftehim, bla ħsara għall-obbligi tal-Partijiet taħt il-liġi tal-użanza internazzjonali li jieħdu lura ċ-ċittadini tagħhom, għandu japplika biss għal persuni li daħlu fit-territorji tal-Partijiet wara d-dħul fis-seħħ tiegħu (Artikolu 20(3)).- Taqsima II tal-Ftehim (Artikoli 4 sa 10 flimkien mal-Annessi 1 sa 5) fiha d-dispożizzjonijiet tekniċi meħtieġa dwar il-proċedura tar-riammissjoni (applikazzjoni tar-riammissjoni, mezzi ta’ provi, limiti taż-żmien, modalitajiet tat-trasferiment u metodi tat-trasport) u 'riammissjoni bi żball' (Artikolu 10). Qed tiġi provduta ċertu flessibiltà proċedurali bil-fatt li l-ebda applikazzjoni għar-riammissjoni m’hi meħtieġa f’każijiet fejn il-persuna li għandha tiġi riammessa jkollha fil-pussess tagħha passaport nazzjonali validu u, jekk il-persuna tkun ċittadina ta’ pajjiż terz, ikollha viża valisa jew awtorizzazzjoni tar-residenza mill-Istat li għandu jagħmel ir-riammissjoni (Artikolu 4(2)).- Il-Ftehim fih taqsima dwar l-operazzjonijiet tat-tranżitu (Artikoli 11 u 12 flimkien mal-Anness 6).- L-Artikoli 13, 14 u 15 fihom ir-regoli meħtieġa dwar l-ispejjeż, il-protezzjoni tad-dejta u r-rabta ma’ obbligi oħra internazzjonali.- Il-Kumitat Konġunt tar-Riammissjoni se jkun kompost, u se jkollu x-xogħolijiet u l-poteri, kif stabbiliti fl-Artikolu 16.- Sabiex il-Ftehim jiddaħħal fis-seħħ, l-Artikolu 17 joħloq il-possibiltà għall-Pakistan u l-Istati Membri individwali li jikkonkludu Protokolli tal-implimentazzjoni bilaterali. Ir-relazzjoni bejn il-Protokolli tal-implimentazzjoni bilaterali u dan il-Ftehim hi ċċarata bl-Artikolu 18.- Id-dispożizzjonijiet finali (Art. 19 sa 21) fihom ir-regoli meħtieġa dwar id-dħul fis-seħħ, it-tul taż-żmien, l-emendi possibbli, it-terminazzjoni u l-istat legali tal-Anness mal-ftehim.- Is-sitwazzjoni speċifika tad-Danimarka hi riflessa fil-preambolu, l-Artikolu 1(a), l-Artikolu 19(2) u f’dikjarazzjoni konġunta mehmuża mal-Ftehim. L-assoċjazzjoni viċina tan-Norveġja u l-Iżlanda għall-implimentazzjoni, l-applikazzjoni u l-iżvilupp tal-Acquis Schengen hi bl-istess mod riflessa f’dikjarazzjoni konġunta mal-Ftehim.III. KonklużjonijietFid-dawl tar-riżultati msemmija, il-Kummissjoni tipproponi li l-Kunsill- jiddeċiedi li l-Ftehim jiġi ffirmat f'isem il-Komunità u tawtorizza lill-President tal-Kunsill biex jaħtar il-persuna(i) li huma awtorizzati li jiffirmaw f'isem il-Komunità;- japprova, wara konsultazzjoni tal-Parlament Ewropew, il-Ftehim anness bejn il-Komunità Ewropea u l-Pakistan dwar ir-riammissjoni.Proposta għalDEĊIŻJONI TAL-KUNSILLdwar l-iffirmar tal-Ftehim bejn il-Komunità Ewropea u l-Pakistan dwar ir-riammissjoniIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 63, paragrafu 3 (b), flimkien mal-ewwel sentenza tal-ewwel subparagrafu tal-Artikolu 300 (2) (a) tiegħu,Wara li kkunsidra l-proposta mill-Kummissjoni[1],BILLI:1.  Bid-deċiżjoni tiegħu tat-18 ta’ Settembru 2000, il-Kunsill awtorizza lill-Kummissjoni biex tinnegozja ftehim bejn il-Komunità Ewropea u l-Pakistan dwar ir-riammissjoni.2.  In-negozjati għall-Ftehim seħħew bejn April 2004 u Settembru 2007.3.  Soġġett għall-konklużjoni possibbli tiegħu f’data fil-futur, il-Ftehim inizjalat fi Brussell fid-9 ta’ Settembru 2008 għandu jiġi ffirmat.4.  Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit wera x-xewqa tiegħu li jieħu sehem fl-adozzjoni u l-applikazzjoni ta’ din id-Deċiżjoni.5.  Skont l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tiħux sehem fil-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha,IDDEĊIDIET KIF ĠEJ:Artikolu waħdieniSoġġett għal konklużjoni possibbli f’data iżjed tard, il-President tal-Kunsill hawnhekk hu awtorizzat li jaħtar il-persuna(i) li jistgħu jiffirmaw, f'isem il-Komunità Ewropea, il-Ftehim bejn il-Komunità Ewropea u l-Pakistan dwar ir-riammissjoni.Magħmul fi Brussell, ilGħall-KunsillIl-President2009/0036 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Pakistan dwar ir-riammissjoniIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 63, paragrafu 3 (b), flimkien mal-ewwel sentenza tal-ewwel subparagrafu tal-Artikolu 300 (2) u l-ewwel subparagrafu tal-Artikolu 300 (3) tiegħu,Wara li kkunsidra l-proposta mill-Kummissjoni[2],Wara li kkunsidra l-opinjoni tal-Parlament Ewropew[3]BILLI:6.  F'isem il-Komunità Ewropea, il-Kummissjoni nnegozjat Ftehim mal-Pakistan dwar ir-riammissjoni;7.  Dan il-Ftehim ġie ffirmat, f'isem il-Komunità Ewropea, fil- …….2009 soġġett għall-konklużjoni possibbli tiegħu f’data fil-futur, skont id-Deċiżjoni……../……/KE tal-Kunsill ta’ [………….]8.  Dan il-Ftehim għandu jiġi approvat.9.  Il-Ftehim jistabbilixxi Kumitat Konġunt tar-Riammissjoni li jista’ jadotta r-regoli tal-proċedura tiegħu. Hu xieraq li tiġi provduta proċedura simplifikata għat-twaqqif tal-pożizzjoni tal-Komunità f’dan il-każ.10.  Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit wera x-xewqa tiegħu li jieħu sehem fl-adozzjoni u l-applikazzjoni ta’ din id-Deċiżjoni.11.  Skont l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tiħux sehem fil-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha,IDDEĊIDIET KIF ĠEJ:Artikolu 1Il-Ftehim bejn il-Komunità Ewropea u l-Pakistan dwar ir-riammissjoni qed jiġi hawnhekk approvat f'isem il-Komunità.It-test tal-ftehim hu anness ma’ din id-Deċiżjoni.Artikolu 2Il-President tal-Kunsill għandu jagħti n-notifika provduta fl-Artikolu 20 tal-paragrafu 2 tal-Ftehim [4].Artikolu 3Il-Kummissjoni, megħjuna minn esperti mill-Istati Membri mistiedna fuq talba tal-Kummissjoni, għandha tirrapreżenta l-Komunità fil-Kumitat Konġunt tar-Riammissjoni stabbilit bl-Artikolu 16 tal-Ftehim.Artikolu 4Il-pożizzjoni tal-Komunità fi ħdan il-Kumitat Konġunt tar-Riammissjoni fir-rigward tal-adozzjoni tar-regoli tal-proċedura tagħhom kif meħtieġ taħt l-Artikolu 16 (6) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.Artikolu 5Din id-Deċiżjoni għandha tiġi pubblikata fi Il-Ġurnal Uffiċjali tal-Unjoni Ewropea .Magħmul fi Brussell, il-Għall-KunsillIl-PresidentAnnessFTEHIM bejn il- Komunità Ewropea u r- Repubblika Iżlamika tal-Pakistan dwar ir-riammissjoni ta’ persuni li jirrisjedu mingħajr awtorizzazzjoniIL-PARTIJIET KONTRAENTI GĦOLJA,IL-KOMUNITÀ EWROPEA, minn hawn ‘il quddiem imsejħa “il-Komunità”, uIR-REPUBBLIKA IŻLAMIKA TAL-PAKISTAN, minn hawn 'il quddiem imsejjaħ “Pakistan”,minn hawn 'il quddiem msejħa wkoll individwalment bħala “Parti” u b’mod kollettiv bħala “il-Partijiet”,Xewqana li jsaħħu l-kooperazzjoni ta’ bejniethom sabiex jiġġieldu l-immigrazzjoni illegali b’mod effettiv;Xewqana li jistabbilixxu, permezz ta’ dan il-Ftehim u fuq il-bażi tar-reċiproċità, proċeduri rapidi u effettivi għall-identifikazzjoni u r-ritorn sigur u bl-ordni ta’ persuni li ma jkunux, jew ma jkunux għadhom, jissodisfaw il-kundizzjonijiet tad-dħul, biex ikunu preżenti, jew biex jirrisjedu fit-territorji tal-Pakistan jew f’wieħed mill-Istati Membri tal-Unjoni Ewropea, u biex jiffaċilitaw it-tranżitu ta’ dawn il-persuni fi spirtu ta’ kooperazzjoni;B'enfasi li dan il-Ftehim għandu jkun bla ħsara għad-drittijiet, l-obbligi u r-responsabbiltajiet tal-Istati Membri tal-Unjoni Ewropea u l-Pakistan taħt il-Liġi Internazzjonali;B'kunsiderazzjoni li d-dispożizzjonijiet tat-Titolu IV tat-Trattat li jistabbilixxi l-Komunità Ewropea, u l-atti kollha adottati fuq il-bażi ta’ dak it-Titolu, ma japplikawx għar-Renju tad-Danimarka,FTEHMU KIF ĠEJ:ARTIKOLU 1DefinizzjonijietGħall-finijiet ta’ dan il-Ftehim:a) “Stat Membru” għandha tfisser kwalunkwe Stat Membru tal-Unjoni Ewropea, minbarra r-Renju tad-Danimarka;b) “Ċittadin ta' Stat Membru” għandha tfisser kull persuna li għandha n-nazzjonalità, kif imfissra għall-finijiet tal-Komunità, ta' Stat Membru;c) “Ċittadin tal-Pakistan” għandha tfisser kull persuna li għandha ċ-ċittadinanza tal-Pakistan;d) “Ċittadin ta' pajjiż terz” għandha tfisser kull persuna li għandha ċittadinanza oħra minbarra dik tal-Pakistan jew ta’ wieħed mill-Istati Membri;e) “Persuna mingħajr stat” għandha tfisser kull persuna li m’għandhiex ċittadinanza;f) “Awtorizzazzjoni għar-residenza” għandha tfisser permess ta' kull tip maħruġ mill- Pakistan jew minn wieħed mill-Istati Membri li jagħti permess lill-persuna biex tirresjedi fit-territorju tiegħu;g) “Viża” għandha tfisser l-awtorizzazzjoni maħruġa jew id-deċiżjoni meħuda mill-Pakistan jew minn wieħed mill-Istati Membri li tippermetti d-dħul ta' persuna fit-territorju tiegħu, jew it-tranżitu minn ġo fih Din m'għandhiex tinkludi viża għal tranżitu minn ajruport;h) “Stat li jagħmel it-Talba” għandha tfisser l-Istat (il-Pakistan jew wieħed mill-Istati Membri), li jissottometti applikazzjoni għar-riammissjoni skont l-Artikoli 2 jew 3 jew applikazzjoni ta’ tranżitu skont l-Artikolu 12;i) “Stat Mitlub” għandha tfisser l-Istat (il-Pakistan jew wieħed mill-Istati Membri) li fih tiġi sottomessa applikazzjoni għar-riammissjoni skont l-Artikoli 2 u 3 jew applikazzjoni ta’ tranżitu skont l-Artikolu 12.TAQSIMA I – OBBLIGI TAR-RIAMMISSJONIARTIKOLU 2Riammissjoni taċ-ċittadini(1) Wara li ċ-ċittadinanza tkun ġiet pruvata skont l-Artikolu 6 wara li ssir applikazzjoni mill-Istat li jagħmel it-Talba, l-Istat Mitlub għandu jagħmel riammissjoni taċ-ċittadini tiegħu li ma jissodisfawx, jew m’għadhomx jissodisfaw il-kundizzjonijiet tad-dħul, biex ikunu preżenti, jew biex jirrisjedu fit-territorju tal-Istat li jagħmel it-Talba.(2) L-Istat Mitlub għandu, skont il-ħtieġa u mingħajr dewmien, joħroġ lill-persuna li fil-konfront tagħha ir-riammissjoni tkun ġiet aċċettata, id-dokument tal-ivjaġġar meħtieġ għar-riammissjoni tagħha, li għandu jkun validu għal mill-inqas sitt xhur. Jekk, għal raġunijiet legali jew fattwali, il-persuni kkonċernati ma jistgħux jiġu trasferiti fil-perjodu tal-validità tad-dokument tal-ivjaġġar, l-Istat Mitlub għandu joħroġ dokument tal-ivjaġġar ġdid mal-istess perjodu tal-validità fi żmien 14-il jum.ARTIKOLU 3Riammissjoni ta’ ċittadini ta’ terzi pajjiżi u persuni mingħajr Stat(1) L-Istat Mitlub għandu jagħmel riammissjoni, meta ssir applikazzjoni mill-Istat li jagħmel it-Talba u mingħajr iżjed formalitajiet minbarra dawk provduti f’dan il-Ftehim, għal kull ċittadin ta’ pajjiż terz jew persuna mingħajr Stat li ma jissodisfax, jew m’għadux jissodisfa l-kundizzjonijiet fis-seħħ għad-dħul, biex ikunu preżenti, jew biex jirrisjedu fit-territorju tal-Istat li jagħmel it-Talba, sakemm dawn il-persunia) ikollhom, fiż-żmien tas-sottomissjoni tal-applikazzjoni tal-riammissjoni, viża valida jew awtorizzazzjoni tar-residenza maħruġa mill-Istat Mitlub; jewb) Daħlu fit-territorju tal-Istat li jagħmel it-talba b'mod irregolari u jkunu ġejjin direttament mit-territorju tal-Istat Mitlub. Persuni tiġi direttament mit-territorju tal-Istat Mitlub fi ħdan it-tifsira tas-subparagrafu jekk hu jew hi waslu fit-territorju tal-Istat li jagħmel it-talba, jew, fejn l-Istat Mitlub huwa l-Pakistan, fit-territorju tal-Istati Membri, bl-ajru jew bil-baħar mingħajr ma jkunu daħlu f'pajjiżi oħra f'dan it-traġitt.(2) L-obbligu tar-riammissjoni fil-paragrafu 1 m’għandux japplika jekka) iċ-ċittadin ta’ pajjiż terz jew persuna mingħajr stat kienu biss fi tranżitu bl-ajru permezz tal-ajruport Internazzjonali tal-Istat Mitlub; jewb) l-Istat li jagħmel it-talba jkun ħareġ liċ-ċittadin ta’ pajjiż terz jew lil persuna mingħajr stat, viża jew awtorizzazzjoni tar-residenza qabel jew wara li jkunu daħlu fit-territorju tiegħu sakemm il-persuna kkonċernata ma jkollhiex fil-pussess tagħha viża jew permess ta’ residenza, maħruġa mill-Istat Mitlub, li għandhom perjodu ta’ validità itwal.(3) Jekk l-Istat Mitlub ikun Stat Membru, l-obbligu tar-riammissjoni fil-paragrafu 1 ikun fuq l-Istat Membru li ħareġ il-viża jew l-awtorizzazzjoni tar-residenza. Jekk żewġ Stati Membri jew iżjed ikunu ħarġu viża jew awtorizzazzjoni tar-residenza, l-obbligu tar-riammissjoni fil-paragrafu 1 ikun fuq l-Istat Membru li ħareġ id-dokument b’perjodu ta’ validità itwal jew, jekk wieħed jew iżjed minnhom ikunu diġà skadew, jekk id-dokument ikun għadu validu. Jekk id-dokumenti kollha jkunu diġà skadew, l-obbligu tar-riammissjoni fil-paragrafu 1 ikun fuq l-Istat Membru li jkun ħareġ id-dokument bl-iżjed data tal-iskadenza riċenti.(4) L-Istat Mitlub għandu, skont kif meħtieġ u mingħajr dewmien, joħroġ id-dokument tal-ivjaġġar meħtieġ għar-ritorn tagħha lill-persuna li r-riammissjoni tagħha tkun ġiet aċċetatta, liema dokument għandu jkun validu għal mill-inqas sitt xhur. Jekk, għal raġunijiet legali jew fattwali, il-persuna kkonċernata ma tistax tiġi trasferita fil-perjodu tal-validità tad-dokument tal-ivjaġġar, l-Istat Mitlub għandu joħroġ dokument tal-ivjaġġar ġdid fl-istess perjodu tal-validità fi żmien 14-il jum kalendarju.TAQSIMA II. PROĊEDURA TA' RIAMMISSJONIARTIKOLU 4Prinċipji(1) Soġġett għal paragrafu 2, kull trasferiment ta’ persuna li għandha tiġi riammessa fuq il-bażi tal-obbligi li hemm fl-Artikoli 2 u 3 għandha titlob is-sottomissjoni ta’ applikazzjoni għar-riammissjoni lill-awtorità kompetenti tal-Istat Mitlub.(2) Bla ħsara għall-Artikoli 2 (1) u 3 (1), l-ebda applikazzjoni għar-riammissjoni mhi meħtieġa meta l-persuna li għandha tiġi riammessa jkollha fil-pussess tagħha dokument tal-ivjaġġar validu u, fejn applikabbli, viża valida jew awtorizzazzjoni tar-residenza tal-Istat Mitlub.(3) L-ebda persuna m’għandha tiġi riammessa biss fuq il-bażi tal-provi prima facie taċ-ċittadinanza.ARTIKOLU 5Applikazzjoni tar-Riammissjoni(1) L-applikazzjoni tar-riammissjoni għandu jkun fiha l-informazzjoni li ġejja:a) id-dettalji tal-persuna li għandha tiġi riammessa (eż. l-isem, kunjom, data tat-twelid, post tat-twelid, u l-aħħar post ta’ residenza);b) indikazzjoni tal-mezzi għall-provi taċ-ċittadinanza, tranżitu, il-kundizzjonijiet għar-riammissjoni ta’ ċittadini ta’ terzi pajjiżi u persuni mingħajr Stat u d-dħul u r-residenza illegali.(2) L-applikazzjoni għar-riammissjoni, safejn possibbli, għandu jkun fiha wkoll l-informazzjoni li ġejja:a) dikjarazzjoni li tindika li l-persuna li trid tiġi riammessa jista’ jkollha bżonn l-għajnuna jew il-kura, sakemm il-persuna kkonċernata tkun tat il-kunsens espliċitu tagħha għad-dikjarazzjoni;a) kull miżura oħra tal-protezzjoni jew is-sigurtà li tista’ tkun meħtieġa fil-każ tair-riammissjoni individwali.(3) Formula komuni li għandha tintuża għall-applikazzjoni għar-riammissjoni qed tiġi hawnhekk mehmuża mal-Anness 5 ta’ dan il-Ftehim.ARTIKOLU 6Mezzi ta’ provi dwar iċ-ċittadinanza(1) Il-provi taċ-ċittadinanza ma jistgħux jingħataw permezz ta’ dokumenti foloz.(2) Il-provi taċ-ċittadinanza skont l-Artikolu 2 (1) jistgħu jingħataw permezz ta’ xi wieħed mid-dokumenti mniżżla fl-Anness 1 ma’ dan il-Ftehim, anke jekk il-perjodu tal-validità tagħhom ikun skada. Jekk dawn id-dokumenti jiġu preżentati, l-Istati Mitluba u li jagħmlu t-Talba għandhom reċiproċikament jirrikonoxxu ċ-ċittadinanza mingħajr bżonn ta’ iżjed investigazzjoni.(3) Il-provi taċ-ċittadinanza, kif meħtieġa taħt l-Artikolu 2 (1), jistgħu jingħataw ukoll permezz ta’ xi wieħed mid-dokumenti mniżżla fl-Anness 2 ma’ dan il-Ftehim, anke jekk il-perjodu tal-validità jkun skada. Jekk dawn id-dokumenti jiġu preżentati, l-Istat Mitlub għandu jibda l-proċess biex tiġi stabbilita ċ-ċittadinanza tal-persuna kkonċernata.(4) Jekk l-ebda mid-dokumenti mniżżla fl-Annessi 1 jew 2 ma jistgħu jiġu preżentati, l-awtorità kompetenti tal-Istat li jagħmel it-Talba u r-rappreżentant diplomatiku jew konsulari għandhom, meta jiġu mitluba, jagħmlu arranġamenti sabiex tiġi intervistata l-persuna li għaliha l-applikazzjoni għar-riammissjoni ġiet sottomessa, u mingħajr dewmien żejjed.ARTIKOLU 7Mezzi ta’ provi dwar ċittadini ta’ terzi pajjiżi u persuni mingħajr stat(1) Il-provi tal-kundizzjonijiet għar-riammissjoni ta’ ċittadini ta’ terzi pajjiżi u persuni mingħajr stat stabbiliti fl-Artikolu 3 (1) għandhom b’mod partikolari jingħataw permezz tal-mezzi tal-provi mniżżla fl-Anness 3 ma’ dan il-Ftehim; ma jistgħux jiġu provduti permezz ta’ dokumenti foloz. Il-provi ta’ din ix-xorta għandhom ikunu bbażati fuq elementi li huma reċiproċikament rikonoxxuti mill-Istati Mitluba u l-Istati li jagħmlu t-Talba.(2) Il-provi tal-kundizzjonijiet għar-riammissjoni ta’ ċittadini ta’ terzi pajjiżi u persuni mingħajr stat stabbiliti fl-Artikolu 3 (1) jistgħu jingħataw ukoll permezz tal-provi mniżżla fl-Anness 4 ma’ dan il-Ftehim. Meta jiġu preżentati dawn il-mezzi tal-provi, l-Istat Mitlub iqishom xierqa biex tinbeda investigazzjoni.(3) L-istat tal-illegalità tad-dħul, il-preżenza jew ir-residenza għandu jiġi stabbilit permezz tad-dokumenti tal-ivjaġġar tal-persuna kkonċernata li fihom ikun hemm nieqsa l-viża jew l-awtorizzazzjoni tar-residenza meħtieġa għat-territorju tal-Istat li jagħmel it-Talba. Dikjarazzjoni mill-Istat li jagħmel it-Talba li l-persuna kkonċernata tkun instabet li m’għandhiex id-dokumenti tal-ivjaġġar, il-viża jew l-awtorizzazzjoni tar-residenza meħtieġa, tista’ tipprovdi provi prima facie tad-dħul, il-preżenza jew ir-residenza illegali.ARTIKOLU 8Limiti taż-żmien(1) L-applikazzjoni għar-riammissjoni għandha tiġi sottomessa lill-awtorità kompetenti tal-Istat Mitlub fi żmien massimu ta’ sena wara li l-awtorità kompetenti tal-Istat li jagħmel it-Talba tkun saret taf li ċittadin ta’ pajjiż terz jew persuna mingħajr stat ma tissodisfax, jew m’għadhiex tissodisfa l-kundizzjonijiet fis-seħħ għad-dħul, il-preżenza jew ir-residenza. Meta jkun hemm ostakli legali jew fattwali biex l-applikazzjoni tiġi sottomessa fiż-żmien, il-limitu taż-żmien għandu, meta mitlub, jiġi estiż iżda biss sakemm l-ostakli ma jkunux għadhom jeżistu.(2) Għandha tingħata applikazzjoni għar-riammissjoni mingħajr dewmien żejjed, u f’kull każ fi żmien massimu ta’ 30 jum kalendarju; għandhom jingħataw raġunijiet għar-rifjut tal-applikazzjoni għar-riammissjoni. Dan il-limitu taż-żmien jibda mid-data tal-irċevuta tal-applikazzjoni tar-riammissjoni. Meta jkun hemm ostakli legali jew fattwali biex ir-risposta għall-applikazzjoni ssir fiż-żmien, il-limitu taż-żmien jista’, fuq talba u raġunijiet mogħtija, jiġi estiż sa 60 jum kalendarju, minbarra jekk il-perjodu massimu taż-żamma fil-leġislazzjoni nazzjonali tal-Istat li jagħmel it-Talba jkun inqas minn, jew daqs 60 jum. Jekk ma kienx hemm risposta fiż-żmien limitat, għandu jitiqies li kien hemm qbil dwar it-trasferiment.(3) Wara li jkun sar il-ftehim, jew fejn xieraq, mal-iskadenza tal-limitu taż-żmien imsemmi fil-paragrafu 2 ta’ dan l-Artikolu, il-persuna kkonċernata għandha tiġi trasferita fi żmien tliet xhur. Meta ssir talba, dan il-limitu taż-żmien jista’ jiġi estiż biż-żmien li jkun ittieħed minħabba l-ostakli legali jew prattiċi.ARTIKOLU 9Modalitajiet tat-trasferiment u mezzi ta’ trasportQabel ma jirritornaw persuna, l-awtoritajiet kompetenti tal-Pakistan u l-Istat Membru kkonċernat, għandu jagħmlu l-arranġamenti bil-miktub bil-quddiem, dwar id-data tat-trasferiment, il-punt tal-qsim tal-fruntieri, l-iskorti possibbli u l-mezzi tat-trasport.ARTIKOLU 10Riammissjoni bi żballIl-Pakistan għandu jieħu lura mingħajr dewmien kwalunkwe persuna riammessa minn stat membru, u Stat Membru għandu jieħu lura mingħajr dewmien persuna riammessa mill-Pakistan, jekk ikun stabbilit fi żmien tliet xhur wara t-trasferiment tal-persuna kkonċernata li r-rekwiżiti stabbiliti fl-Artikoli 2 u 3 ta' dan il-ftehim ma jkunux ġew issodisfati. F'każi bħal dawn, l-awtoritajiet kompetenti tal-Pakistan u tal-Istat Membru kkonċernat għandu wkoll jiskambja kull informazzjoni disponibbli dwar l-identità fattwali, iċ-ċittadinanza jew ir-rotta ta' tranżitu tal-persuna li se tkun tintbagħat lura.TAQSIMA III –OPERAZZJONIJIET TAT-TRANŻITUARTIKOLU 11Prinċipji(1) L-Istat Mitlub jista’ jippermetti t-tranżitu ta’ ċittadin ta’ pajjiż terz jew ta’ persuna mingħajr stat meta dan iċ-ċittadin jew persuna ma jistgħux jiġu rritornati fl-Istat tad-destinazzjoni direttament wara li jkun sodisfatt, fuq il-bażi ta’ provi bil-miktub, li l-Istat destinatarju obbliga ruħu li jagħmel riammissjoni taċ-ċittadin jew tal-persuna skont x’ikun il-każ.(2) L-Istat Mitlub jista’ jirrevoka l-kunsens tiegħu jekk il-vjaġġ fi Stati tat-tranżitu possibbli jew ir-riammissjoni mill-Istat destinatarju ma jkunx għadu jista' jiġi żgurat. F’dawn il-każijiet, l-Istat li jagħmel it-Talba għandu jieħu lura ċ-ċittadin ta’ pajjiż terz jew il-persuna mingħajr stat bl-ispejjeż għalih.ARTIKOLU 12Proċedura tat-tranżitu(1) L-applikazzjoni għal operazzjonijiet tat-tranżitu għandha tiġi sottomessa lill-awtoritajiet kompetenti bil-miktub u għandu jkun fiha l-informazzjoni li ġejja:a) tip ta’ tranżitu, Stati oħra tat-tranżitu possibbli u d-destinazzjoni finali;b) id-dettalji tal-persuna kkonċernata (eż. isem, kunjom, data tat-twelid u – fejn ikun possibbli – post tat-twelid, ċittadinanza, tip u numru ta’ dokument tal-ivjaġġar);c) il-post tal-qsim tal-fruntieri, il-ħin tat-trasferiment u l-użu possibbli tal-iskorti previsti;Formula komuni li tista’ tintuża għal applikazzjonijiet tat-tranżitu ġiet mehmuża bħala Anness 6 ma’ dan il-Ftehim.(2) L-Istat Mitlub għandu, fi żmien il-14 jum kalendarju u bil-miktub, jinforma lill-Istat li jagħmel it-Talba bid-deċiżjoni tiegħu, u jekk se jippermetti li jsir it-tranżitu, irid jikkonferma l-post tal-qsim tal-fruntieri u ż-żmien tat-tranżitu previst.(3) Jekk l-operazzjoni tat-tranżitu ssir bl-ajru, il-persuna li tkun qed tivjaġġa u l-iskorti possibbli għandhom ikunu eżentati milli jiksbu viża tat-tranżitu tal-ajruport.(4) L-awtoritajiet kompetenti tal-Istat Mitlub għandhom, soġġetti għal konsultazzjonijiet reċiproċi, jappoġġjaw l-operazzjonijiet tat-tranżitu, b’mod partikolari permezz tas-sorveljanza tal-persuni inkwistjoni u l-provvista ta’ kumditajiet xierqa għal dak l-iskop, skont il-liġijiet u r-regoli tiegħu.TAQSIMA IV – SPEJJEŻARTIKOLU 13Spejjeż tat-trasport u tat-tranżituBla ħsara għad-dritt tal-awtoritajiet kompetenti tal-Istat li jagħmlu t-talba li jirkupraw l-ispejjeż assoċjati mar-riammissjoni mill-persuna li trid tiġi riammessa jew minn terzi partijiet, l-ispejjeż kollha tat-trasport li jsiru b’rabta mar-riammissjoni u l-operazzjonijiet tat-tranżitu skont dan il-Ftehim sal-fruntiera tal-Istat tad-destinazzjoni finali għandhom jitħallsu mill-Istat li jagħmel it-Talba. F’każ ta’ riammissjoni bi żball (Artikolu 10), dawn l-ispejjeż għandhom jitħallsu mill-Istat li għandu jieħu lura l-persuna kkonċernata.TAQSIMA V – PROTEZZJONI TAD-DEJTAU KONSISTENZA MA’ OBBLIGI LEGALI OĦRAARTIKOLU 14Dejta personali(1) L-ipproċessar tad-dejta personali għandu jseħħ biss jekk dan l-ipproċessar ikun meħtieġ għall-implimentazzjoni ta’ dan il-Ftehim mill-awtoritajiet kompetenti tal-Pakistan u l-Istati Membri.Għall-finijiet ta’ dan l-Artikolu, japplikaw id-definizzjonijiet li hemm fl-Artikolu 2 tad-Direttiva 95/46/KE.Meta l-kontrollur ikun l-awtorità kompetenti ta’ Stat Membru, dan l-ipproċessar għandu jkun soġġett għad-dispożizzjonijiet tad-Direttiva 95/46/KE u tal-leġislazzjoni nazzjonali adottata taħt din id-Direttiva, inklużi r-regoli dwar it-trasferiment tad-dejta personali lil terzi pajjiżi.(2) Barra minn dan, l-ipproċessar tad-dejta personali għall-implimentazzjoni ta’ dan il-Ftehim, u b’mod partikolari l-komunikat tad-dejta personali mill-Pakistan lil Stat Membru u viċi versa, għandu jkun soġġett għal dawn il-prinċipji li ġejjin:(a) id-dejta personali għandha tiġi proċessata b’mod ġust u skont il-liġi;(b) id-dejta personali għandha tinġabar għall-għan speċifiku, espliċitu u leġittimu tal-implimentazzjoni ta’ dan il-Ftehim u ma tiġix iżjed proċessata la mill-awtorità li tikkomunika u lanqas mill-awtorità li tirċievi b'mod li ma jkunx jaqbel ma' dan il-għan;(c) id-dejta personali għandha tkun adegwata, rilevanti u mhux eċċessiva meta mqabbla mal-għan li għalih tinġabar u/jew tkompli tiġi proċessata; b'mod partikolari, id-dejta personali komunikata tista' tikkonċerna biss dan li ġej:-  id-dettalji tal-persuna li għandha tiġi trasferita (eż. l-isem, il-kunjom, ismijiet, laqmijiet jew psewdonomi li kellha qabel, is-sess, iċ-ċittadinanza preżenti u li kellha qabel);-  il-passaport jew il-karta tal-identità (in-numru, il-perjodu tal-validità, id-data tal-ħruġ, l-awtorità tal-ħruġ, il-post tal-ħruġ);-  il-postijiet ta’ waqfien temporanji u l-itinerarji;-  informazzjoni oħra meħtieġa biex tiġi identifikata l-persuna li tkun ser tiġi trasferita jew biex jiġu eżaminati r-rekwiżiti għar-riammissjoni skont dan il-Ftehim(d) id-dejta personali għandha tkun preċiża u, fejn meħtieġ, għandha tinżamm aġġornata;(e) id-dejta personali għandha tinżamm f'forma li tippermetti l-identifikazzjoni ta' suġġetti tad-dejta għal mhux iżjed milli meħtieġ għall-għan li għalih tkun inġabret id-dejta jew li għalih id-dejta tkun qed tkompli tiġi proċessata;(f) kemm l-awtorità li tikkomunika u kemm l-awtorità li tkun qed tirċievi għandhom jieħdu l-miżuri kollha raġonevoli biex jassiguraw kif ikun xieraq ir-rettifikazzjoni, it-tħassir jew l-ibblukkar tad-dejta personali fejn l-ipproċessar ma jkunx konformi mad-disposizzjonijiet ta' dan l-Artikolu, b'mod partikolari minħabba li d-dejta ma tkunx dik xierqa, rilevanti, preċiża, jew tkun eċċessiva fir-rigward tal-għan tal-ipproċessar. Dan jinkludi n-notifika ta' kwalunkwe rettifikazzjoni, tħassir jew ibblukkar għall-Parti l-oħra;(g) meta ssir talba, l-awtorità li tirċievi għandha tinforma lill-awtorità li tikkomunika bl-użu tad-dejta komunikata u bir-riżultati miksuba minnhom;(h) id-dejta personali tista’ tiġi komunikata biss lill-awtoritajiet kompetenti. Komunikazzjoni ulterjuri ma’ korpi oħra tirrikjedi l-kunsens minn qabel tal-awtorità tal-komunikazzjoni.(i) l-awtoritajiet li jikkomunikaw u li jirċievu huma obbligati li jagħmlu reġistrazzjoni bil-miktub tal-komunikazzjoni u l-irċevuta tad-dejta personaliARTIKOLU 15Konsistenza ma’ Obbligi Legali oħra(1) Dan il-Ftehim għandu jkun mingħajr ħsara għad-drittijiet, l-obbligi u r-responsabbiltajiet tal-Komunità, l-Istati Membri u l-Pakistan li joħorġu mil-Liġi Internazzjonali, u t-Trattati Internazzjonali li tagħhom huma Partijiet.(2) Xejn minn dan il-Ftehim m'għandu jwaqqaf ir-ritorn ta' persuna taħt arranġementi bilaterali oħra.(3) Dan il-Ftehim għandu jkun mingħajr ħsara għar-rimedji u d-drittijiet disponibbli lill-persuna kkonċernata taħt il-liġijiet tal-pajjiż ospiti inkluża l-Liġi Internazzjonali.TAQSIMA VI – IMPLIMENTAZZJONI U APPLIKAZZJONIARTIKOLU 16Kumitat Konġunt tar-Riammissjoni(1) Il-Partijiet għandhom jipprovdu lil xulxin b’assistenza reċiproka fl-applikazzjoni u l-interpretazzjoni ta’ dan il-Ftehim. Għal dan il-għan, għandhom iwaqqfu Kumitat Konġunt tar-Riammissjoni (minn hawn ‘il quddiem imsejjaħ “il-Kumitat”) li b’mod partikolari, ikollu l-kompitu li:a) Iwettaq monitoraġġ tal-applikazzjoni ta’ dan il-Ftehim;b) jiddeċiedi dwar arranġamenti tekniċi meħtieġa għall-eżekuzzjoni uniformi tiegħu, inklużi emendi għall-Annessi 3 u 4;c) jara li jkun hemm bdil ta’ informazzjoni regolari dwar il-Protokolli tal-implimentazzjoni mfassla mill-Istati Membri individwali u l-Pakistan skont l-Artikolu 17;d) jipproponi emendi għal dan il-Ftehim u l-Annessi 1 sa 2;(2) Id-deċiżjonijiet tal-Kumitat għandhom jittieħdu b’unanimità u jiġu implimentati kif dovut.(3) Il-Kumitat għandu jkun magħmul minn rappreżentanti tal-Komunità u tal-Pakistan; il-Komunità għandha tkun rappreżentata mill-Komunità Ewropea, megħjuna minn esperti mill-Istati Membri.(4) Il-Kumitat għandu jiltaqa’ meta meħtieġ, fuq talba ta’ wieħed mill-Partijiet, normalment fuq bażi annwali.(5) Tilwimiet li ma jistgħux jiġu riżolti mill-Kumitat għandhom jissolvew permezz ta’ konsultazzjonijiet bejn il-Partijiet.(6) Il-Kumitat għandu jistabbilixxi r-regoli tal-proċeduri tiegħu, fosthom li jistabbilixxi lingwa tal-ħidma komuni għaż-żewġ Partijiet.ARTIKOLU 17Protokolli tal-Implimentazzjoni(1) Il-Pakistan u Stat Membru jistgħu joħolqu Protokoll tal-implimentazzjoni li għandu jkun fih regoli dwara) il-ħatra tal-awtoritajiet kompetenti, il-postijiet tal-qsim tal-fruntieri u l-kambju tal-punti tal-kuntatt;b) il-kundizzjonijiet għal ritorn bl-iskorta, inklużi t-tranżitu ta’ ċittadini ta’ terzi pajjiżi u persuni mingħajr stat taħt skorta;c) mezzi u dokumenti minbarra dawk imniżżla fl-Annessi 1 sa 4 ta’ dan il-Ftehim.(2) Il-Protokolli tal-implimentazzjoni msemmija fil-paragrafu 1 se jidħlu fis-seħħ biss wara li l-Kumitat (Artikolu 16) ikun ġie nnotifikat.ARTIKOLU 18Relazzjoni ma' ftehimiet jew arranġamenti bilaterali dwar riammissjoni ta' Stati MembriId-dispożizzjonijiet ta’ dan il-Ftehim għandu jkollhom preċedenza fuq id-dispożizzjonijiet ta’ kull ftehim jew arranġament bilaterali dwar ir-riammissjoni ta’ persuni li jirrisjedu mingħajr awtorizzazzjoni li ġew jew li setgħu ġew, taħt l-Artikolu 17, konklużi bejn l-Istati Membri individwali u l-Pakistan, fejn id-dispożizzjonijiet ta’ dawn tal-aħħar huma inkompatibbli ma’ dawk ta’ dan l-Arranġament.TAQSIMA VII – DISPOŻIZZJONIJIET FINALIARTIKOLU 19Applikazzjoni territorjali(1) Soġġett għal paragrafu 2 ta’ dan l-Artikolu, dan il-Ftehim għandu japplika għat-territorju li fih hu applikabbli t-Trattat li jistabbilixxi l-Komunità Ewropea u t-territorju tal-Pakistan.(2) Dan il-Ftehim m’għandux japplika fit-territorju tar-Renju tad-Danimarka.ARTIKOLU 20Dħul fis-seħħ, Tul taż-żmien u Terminazzjoni(1) Dan il-Ftehim għandu jiġi ratifikat jew approvat mill-Partijiet skont il-proċeduri rispettivi tagħhom.(2) Dan il-Ftehim għandu jidħol fis-seħħ fl-ewwel jum tat-tieni xahar ta’ wara d-data li fiha l-Partijiet jinnotifikaw lil xulxin li l-proċeduri msemmija f’paragrafu 1 ikunu tlestew.(3) Bla ħsara għall-obbligi eżistenti tal-Partijiet taħt il-liġi tal-użanza internazzjonali li jieħdu lura ċ-ċittadini tagħhom, dan il-Ftehim, u l-Protokolli tal-Implimentazzjoni, għandhom japplikaw għal persuni li jkunu daħlu fit-territorji tal-Pakistan u l-Istati Membri wara d-dħul fis-seħħ tiegħu.(4) Kull Parti tista tittermina dan il-Ftehim fi kwalunkwe żmien billi uffiċjalment tinnotifika lill-Parti l-oħra. Dan il-Ftehim m’għandux jibqa’ japplika sitt xhur wara d-data tan-notifika tiegħu.ARTIKOLU 21Annessi Annessi 1 sa 6 għandhom jifformaw parti integrali ta’ dan il-Ftehim.Magħmul f’ ………fil- ………data ta’ ………fis-sena…………f’duplikazzjoni fil-lingwi li ġejjin: Bulgaru, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwanjan, Malti, Pollakk, Portugiż, Rumen, Slovakk, Sloven, Spanjol, u Żvediż.Għar-Repubblika Iżlamika tal-Pakistan Għall-Komunità Ewropea(…..) (…..)Anness 1LISTA KOMUNI TA' DOKUMENTI LI META JIĠU PPREŻENTATI JITQIESU BĦALA PROVA TAĊ-ĊITTADINANZA (ARTIKOLI 2 (1) FLIMKIEN MAL-ARTIKOLU 6 (2))-  PASSAPORTI ġENWINI TA’ KULL GħAMLA (PASSAPORTI NAZZJONALI, PASSAPORTI DIPLOMATIċI, PASSAPORTI TAS-SERVIZZ, PASSAPORTI KOLLETTIVI U PASSAPORTI ALTERNATTIVI INKLUżI PASSAPORTI TAT-TFAL);-  Karti tal-identità nazzjonali kompjuterizzati-  Ċertifikati taċ-ċittadinanza ġenwini.Anness 2LISTA TA' DOKUMENTI LI META JIĠU PPREŻENTATI GĦANDHOM JIBDEW IL-PROĊESS BIEX TIĠI STABBILITA Ċ-ĊITTADINANZA (ARTIKOLI 2 (1) FLIMKIEN MAL- ARTIKOLU 6 (3))-  Marki tas-swaba’ diġitali jew dejta oħra bijometrika;-  karti tal-identità nazzjonali temporanji u provviżorji, karti tal-identità militari u ċertifikati tat-twelid maħruġa mill-Gvern tal-Parti Mitluba;-  Fotokopji* ta’ xi wieħed mid-dokumenti mniżżel fl-Anness 1 ma’ dan il-Ftehim;-  liċenzji tas-sewqan jew fotokopji* tagħhom;-  fotokopji* ta’ dokumenti uffiċjali oħra li jsemmu jew jindikaw iċ-ċittadinanza (eż. ċertifikati tat-twelid);-  kards tas-servizz, kards tar-reġistrazzjoni tal-baħħara, kards tas-servizz tal-kaptani jew fotokopji* tagħhom;-  dikjarazzjonijiet magħmula mill-persuna kkonċernata;* Għall-finijiet ta’ dan l-Anness, it-terminu “fotokopji” għandu jfisser fotokopji uffiċjalment awtentikati mill-awtoritajiet tal-Pakistan jew l-Istati Membri.Anness 3LISTA KOMUNI TA' DOKUMENTI LI GħANDHOM JIġU KKUNSIDRATI BħALA PROVA TAL-KUNDIZZJONIJIET GħAR-RIAMMISSJONI TA' ċITTADINI TA' PAJJIżI TERZI U PERSUNI MINGħAJR STAT (ARTIKOLU 3 (1) FLIMKIEN MAL-ARTIKOLU 7 (1))-  timbri/ marki tal-aċċettazzjonijiet tad-dħul u/jew tal-ħruġ fid-dokument tal-ivjaġġar tal-persuna kkonċernata;-  viża valida u/jew awtorizzazzjoni tar-residenza maħruġa mill-Istat Mitlub.Anness 4LISTA KOMUNI TA' DOKUMENTI LI GĦANDHOM JIĠU KKUNSIDRATI BĦALA PROVA BIEX JINBDEW L-INVESTIGAZZJONIJIET GĦAR-RIAMMISSJONI TA' ĊITTADINI TA' PAJJIŻI TERZI U PERSUNI MINGĦAJR STAT (ARTIKOLU 3 FLIMKIEN MAL-ARTIKOLU 7 (2))-  DIKJARAZZJONIJIET UFFIċJALI MAGħMULA, B’MOD PARTIKOLARI, MILL-PERSUNAL TAL-AWTORITÀ TAL-FRUNTIERA JEW XHIEDA OħRA UFFIċJALI JEW BONA FIDE (Eż. PERSUNAL TAL-LINJA TAL-AJRU) LI JISTGħU JIXHDU FIL-KONFRONT TAL-PERSUNA KKONċERNATA LI TKUN QED TAQSAM IL-FRUNTIERA;-  deskrizzjoni, mill-awtoritajiet kompetenti tal-Istat li jagħmel it-Talba, tal-post u ċ-ċirkostanzi li fihom il-persuna kkonċernata ġiet interċettata wara li tkun daħlet fit-territorju tal-istat li jagħmel it-talba;-  informazzjoni relatata mal-identità u/jew iż-żamma tal-persuna li tiġi provduta mill-Organizzazzjoni Internazzjonali (eż. UNHCR);-  rapporti/konfermi tal-informazzjoni minn membri tal-familja;-  dikjarazzjoni mill-persuna kkonċernata;-  biljetti bl-ismijiet kif ukoll ċertifikati u kontijiet ta’ kull xorta (eż. kontijiet tal-lukanda, biljetti tal-appuntamenti għal tobba/dentisti, kards tad-dħul għal istituzzjonijiet pubbliċi/privati, eċċ.) li juru biċ-ċar li l-persuna kkonċernata kienet fit-territorju tal-Istat Mitlub;-  biljetti bl-ismijiet u/jew listi tal-passiġġieri tal-ajru jew tal-passaġġi bil-baħar li juru l-itinerarju fit-territorju tal-Istat Mitlub;-  informazzjoni li turi li l-persuna kkonċernata użat is-servizzi ta’ kurrier jew aġenzija tal-ivjaġġar.Anness 5[Emblema tal-Pakistan]……………………………………… ……………………………………………………………………………… (Post u data)(Kariga tal-awtorità li tagħmel it-talba)Referenza: …………………………………Lil………………………………………………………………………………………………………………………(Kariga tal-awtorità mitluba)APPLIKAZZJONI GĦAR-RIAMMISSJONISkont l-Artikolu 5 tal-Ftehim ( data u firma) bejn Il-Komunità Ewropea u r-Repubblika Iżlamika tal-Pakistan dwar ir-riammissjoni ta' persuni li jirrisjedu mingħajr awtorizzazzjoniA. DETTALJI PERSONALI1. Isem sħiħ (agħmel linja taħt il-kunjom):……………………………………………………….2. Kunjom ta' xebba:……………………………………………………….3. Data u post tat-twelid:……………………………………………………….4. Sess u deskrizzjoni fiżika (tul, kulur tal-għajnejn, marki distintivi eċċ.):……………………………………………………………………………………………………….5. Magħruf/a wkoll bħala (ismijiet preċedenti, ismijiet oħra użati/li bihom magħrufa jew psewdonimi):……………………………………………………………………………………………………….6. Ċittadinanza u lingwa:……………………………………………………………………………………………………….7. Stat ċivili: miżżeweġ/a mhux miżżewwġ/a divorzjat/a armel/armlajekk miżżewweġ/a: Isem tal-konjuġi …………………………………………………..…..…Ismijiet u età tat-tfal (jekk hemm) …………………………………………………..…….………………………………...……………...………..………………………………………..………………..……………………………………………………..…..8. L-aħħar indirizz fil-(a) Parti li Titlob:(b) Parti Mitluba:………………………………………………………………………………………………………………..B. ĊIRKOSTANZI SPEĊJALI RELATATI MA’ MIN QED JIĠI TRASFERIT1. Stat ta’ saħħa(e.g. referenza possibbli għal xi kura medika speċjali; isem Latin ta’ mard li jittieħed):……………………………………………………………………………………………………….2. Indikazzjoni ta’ persuna partikolarment perikoluża(e.g. suspettata b’reat serju; imġiba aggressiva):……………………………………………………………………………………………………….C. MEZZI TA’ PROVI MEHMUŻA1. ……………………………………………… ………………………………………………(Nru tal-Passaport) (data u post tal-ħruġ)……………………………………………… ………………………………………………(Awtorità tal-ħruġ) (data tal-iskadenza)2. ……………………………………………… ………………………………………………(Nru. tal-Karta tal-Identità) (data u post tal-ħruġ)……………………………………………… ………………………………………………(Awtorità tal-ħruġ) (data tal-iskadenza)3. ……………………………………………… ………………………………………………( Ċertifikat tat-Twelid) (data u post tal-ħruġ)……………………………………………… ………………………………………………(Awtorità tal-ħruġ) (data tal-iskadenza)4. ……………………………………………… ………………………………………………(Nru. ta’ dokument ieħor uffiċjali) (data u post tal-ħruġ)……………………………………………… ………………………………………………(Awtorità tal-ħruġ) (data tal-iskadenza)D. KUMMENTI………………………………………………………………………………………………………………………………………………………………………………………………………………………………………………………………………………………………………………………………………………………………………………………………..(Firma) (Siġill/timbru)Anness 6[Emblema tal-Pakistan]……………………………………… ……………………………………………………………………………… (Post u data)(Kariga tal-awtorità li tagħmel it-talba)Referenza: …………………………………Lil………………………………………………………………………………………………………………………(Kariga tal-awtorità mitluba)APPLIKAZZJONI TA’ TRANŻITUSkont l-Artikoli 11-12 tal-Ftehim ( data u firma) bejnIl-Komunità Ewropea u r-Repubblika Iżlamika tal-Pakistandwar ir-riammissjoni ta' persuni li jirrisjedu mingħajr awtorizzazzjoniA. DETTALJI PERSONALI1. Isem sħiħ (agħmel linja taħt il-kunjom):……………………………………………………….2. Kunjom ta' xebba:……………………………………………………….3. Data u post tat-twelid:……………………………………………………….4. Sess u deskrizzjoni fiżika (tul, kulur tal-għajnejn, marki distintivi eċċ.):……………………………………………………………………………………………………….5. Magħruf/a wkoll bħala (ismijiet preċedenti, ismijiet oħra użati/li bihom magħrufa jew psewdonimi):……………………………………………………………………………………………………….6. Ċittadinanza u lingwa:……………………………………………………………………………………………………….7. Tip u numru tad-dokument tal-ivjaġġar:……………………………………………………………………………………………………….B. OPERAZZJONI TAT-TRANŻITU1. Tip ta’ tranżitubl-ajru bil-baħar bl-art2. Stat tad-destinazzjoni finali……………………………………………………………………………………………………….3. Stati oħra tat-tranżitu possibbli……………………………………………………………………………………………………….4. Post tal-qsim tal-fruntieri propost, data, ħin tat-trasferimenti u skorti possibbli……………………………………………………………………………………………………….……………………………………………………………………………………………………….……………………………………………………………………………………………………….5. Ammissjoni assigurata f’pajjiż ieħor ta’ tranżitu u fl-Istat tad-destinazzjoni finaliiva leC. KUMMENTI………………………………………………………………………………………………………………………………………………………………………………………………………………………………………………………………………………………………………………………………………………………………………………………………..(Firma) (Siġill/timbru)Dikjarazzjoni Konġunta dwar l-Artikolu 1(f)Għall-finijiet tal-Artikolu 1(f), il-Partijiet jaqblu li l-awtorizzazzjoni tar-residenza m’għandhiex tinkludi permessi temporanji biex persuna tibqa’ fit-territorji tagħhom b’rabta mal-ipproċessar ta’ applikazzjoni għall-ażil jew applikazzjoni għal awtorizzazzjoni tar-residenza.Dikjarazzjoni Konġunta dwar l-Artikolu 2(1)Il-Partijiet jieħdu nota, skont l-Att dwar iċ-Ċittadinanza Pakistana preżenti, 1951, u r-Regoli magħmula taħtu, li ċittadin tal-Pakistan ma jistax jirrinunzja ċ-ċittadinanza mingħajr ma jkun akkwista jew mingħajr ma jkun ingħata dokument validu li jassigura l-għoti taċ-ċittadinanza ta’ Stat ieħor.Il-Partijiet jaqblu li jikkonsultaw flimkien jekk u meta jkun hemm bżonn.Dikjarazzjoni Konġunta dwar l-Artikolu 3Fir-rigward tal-Artikolu 3, il-Partijiet se jagħmlu ħilithom sabiex jirritornaw, bħala prinċipju, kull ċittadin ta’ pajjiż terz jew persuna mingħajr stat li ma jissodisfax, jew m’għadux jissodisfa l-kundizzjonijiet fis-seħħ għad-dħul, biex ikun preżenti, jew biex jirrisjedi fit-territorju ta’ kull Parti, lejn il-pajjiż tal-oriġini tagħhom.Dikjarazzjoni Konġunta dwar l-Artikolu 3 (1) (b)Il-Partijiet jaqblu li waqfiet bl-ajruplan in tranżitu f’pajjiż terz m’għandhomx jitqiesu li jammontaw għal ‘dħul f’pajjiż ieħor sadanittant’ skont it-tifsir ta’ dawn id-dispożizzjonijiet.Dikjarazzjoni Konġunta dwar l-Artikolu 8(2)Il-Partijiet jaqblu li fir-rigward tal-applikazzjonijiet tal-ammissjoni bil-ġdid sottomessi mill-Istati Membri li l-perjodi tad-detenzjoni massima tagħhom fil-leġislazzjoni nazzjonali tagħhom hi inqas minn, jew ugwali għal 30 jum, il-limitu taż-żmien ta’ 30 jum kalendari msemmi fl-Artikolu 8(2) jinkludi, fil-każ ta’ risposta pożittiva għall-applikazzjoni tar-riammissjoni, il-ħruġ tad-dokument tal-ivjaġġar meħtieġ għar-riammissjoni tiegħu jew tagħha fir-rigward tal-Artikolu 2(2) u l-Artikolu 3(4) tal-Ftehim.Dikjarazzjoni Konġunta bejn il-Komunità Ewropea u l-Pakistan dwar il-Migrazzjoni LegaliSabiex jissalvagwardjaw l-interess tal-Pakistan li jibbenefika mill-opportunitajiet għall-migrazzjoni legali eżistenti fl-Istati Membri tal-Unjoni Ewropea, il-Partijiet qablu li l-applikazzjoni tal-Ftehim tar-Riammissjoni KE – Pakistan se jkun strumentali sabiex l-Istati Membri jiġu nkoraġġuti joffru opportunitajiet tal-migrazzjoni legali liċ-ċittadini Pakistani. F’dan il-kuntest, il-Kummissjoni Ewropea sejħet lill-Istati Membri sabiex jidħlu f’diskussjonijiet mal-Pakistan, skont il-liġijiet nazzjonali tagħhom, dwar il-possibiltajiet tal-migrazzjoni legali taċ-ċittadini Pakistani.Dikjarazzjoni Konġunta dwar l-Assistenza TeknikaIl-Partijiet huma impenjati li jimplimentaw dan il-Ftehim fuq il-bażi tar-responsabbiltà maqsuma u sħubija bbilanċjata fi spirtu ta’ solidarjetà dwar il-ġestjoni tal-migrazzjoni bejn l-UE u l-Pakistan.F’dan il-kuntest, l-Unjoni Ewropea se tappoġġja lil Pakistan, permezz ta’ programmi tal-assistenza fil-Komunità, notevolment il-Programm Aeneas, fil-implimentazzjoni tal-komponenti kollha ta’ dan il-Ftehim, inkluż appoġġ indirizzat għas-sistemazzjoni mill-ġdid u l-benessri tal-persuni riammessi.Dan l-appoġġ jista’ bħala prinċipju jrawwem il-konnessjonijiet bejn il-migrazzjoni u l-iżvilupp, l-organizzazzjoni u l-promozzjoni tal-migrazzjoni ekonomika legali, il-ġestjoni tal-migrazzjoni illegali, il-protezzjoni tal-migranti mill-esplojtazzjoni u l-esklużjoni.Dikjarazzjoni Konġunta li tikkonċerna d-DanimarkaIl-Partijiet jieħdu nota li dan il-Ftehim ma japplikax la għat-territorju tar-Renju tad-Danimarka, u lanqas għaċ-ċittadini tar-Renju tad-Danimarka. F'dawn iċ-ċirkostanzi hu xieraq li l-Pakistan u d-Danimarka jikkonkludu ftehim dwar ir-riammissjoni fuq l-istess termini ta’ dan il-Ftehim.Dikjarazzjoni Konġunta li tikkonċerna l-Iżlanda u n-NorveġjaIl-Partijiet jieħdu nota tar-relazzjoni mill-viċin li teżisti bejn il-Komunità Ewropea u l-Iżlanda u n-Norveġja, b'mod partikolari permezz tal-Ftehim tat-18 ta' Mejju 1999 li jikkonċerna l-assoċjazzjoni ta' dawn il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen. F'dawn iċ-ċirkostanzi hu xieraq li l-Pakistan jikkonkludi l-ftehim dwar ir-riammissjoni mal-Iżlanda u n-Norveġja fuq l-istess termini ta' dan il-Ftehim.Dikjarazzjoni Konġunta dwar Djalogu Komprensiv dwar il-Ġestjoni tal-MigrazzjoniIl-Partijiet huma impenjati sabiex jinvolvu ruħhom fi djalogu komprensiv dwar il-ġestjoni tal-migrazzjoni fil-qafas tal-Kummissjoni Konġunta li għandha tiġi stabbilita taħt il-KE – Ftehim ta’ Kooperazzjoni tat-Tielet Ġenerazzjoni tal-Pakistan. Dan id-djalogu se jinkludi l-proċeduri tal-viża, bit-tir li jiġu ffaċilitati l-iskambji bejn in-nies. [1] ĠU C[2] ĠU C[3][4] Id-data tad-dħul fis-seħħ tal-Ftehim dwar Ir-Riammissjoni se tiġi pubblikata fil-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.RitrattRitratt